Muške košulje dug rukav za firmu\nMuške košulje dug rukav za firmu rade se i sa kratkim rukavom od kvalitetne mešavine pamuka 55% i poliestera 45% u sopstvenoj proizvodnji, dugmad u boji materijala, mogućnost izrade logotipa u vezu i štampi.\nMuške košulje su odevni predmet koji se obavezno mora naći u garderobe jednog poslovnog muškarca. Kako bi i Vaši zaposleni imali takav jedan odevni predmet biće Vam neophodne naše muške košulje dug rukav za firmu. Muške košulje dug rukav za fimru su izrađene u modernom kroju koji odiše elegancijom i poslovnoću koja je potrebna tokom obavljanja poslovnih aktivnosti bilo da je u pitanju poslovni sastanak ili kontakt sa klijentima.\nIzuzetno su lagane i prijatne za nošenje i tokom letnjih dana jer je u ponudi i varijanta sa kratkim rukavima. Muške košulje dug rukav za firmu rade se u sopstvenoj proizvodnji od visoko kvalitetne mešavine materijala pamuka 55% i polestera 45% sa izborom do 8 boja što ih čini lakim za kombinovanje prema potrebama Vaše kompanije.\nMuške košulje dug rukav za firmu Vaši zaposleni će rado nositi jer smo se potrudili da modernim krojevima razbijemo monotoniju običnih poslovnih košulja a uz mogućnost izrade veza i štampe na njima dodatno ih činimo zanimljivim.\nIzrada veza ili štampe omogućava da na muške košulje dug rukav za firmu nanesete logotip i reklamni tekst Vaše firme u vezu do 10 boja i štampi do 6 boja. Na taj način Vaši zaposleni će uz muške košulje dug rukav za firmu sa sobom uvek nositi i reklamu koja će biti vidljiva u svakom kontaktu sa potrošačima ili poslovnim partnerima.\nNeka Vaša firma odiše jedinstvom uz naše muške košulje dug rukav za firmu i tako pokažete svima koliko ste poslovni i inovativni.


Radio Tivat | Stiglo 60 respiratora od privrednika iz dijaspore\n17 апр Stiglo 60 respiratora od privrednika iz dijaspore\nPosted at 21:13h in Zdravlje\tby\tTamara\nCrnogorski zdravstveni sistem dobio je donaciju od 60 respiratora, vrijednu oko milion dolara, od privrednika našeg porijekla iz dijaspore, koji su izrazili želju da ostanu anonimni-saopšteno je iz Ministarstva zdravlja Crne Gore.\nZahvaljujući se u ime Ministarstva zdravlja i Vlade Crne Gore, na ovoj značajnoj donaciji, koja je danas stigla u Crnu Goru, državni sekretar dr Borko Bajić istakao je da je ona realizovana zahvaljujući inicijativi grupe privrednika našeg porijekla, u kojoj su posredovali premijer Zdravko Krivokapić i ministarka zdravlja dr Jelena Borovinić Bojović.\n– Ova vrlo vrijedna donacija dolazi u pravom trenutku, u vremenu kada se borimo sa korona virusom i kada nam je prijeko potrebno da dodatno ojačamo zdravstveni sistem i sve zdravstvene ustanove, kako bi podjednako imale kapaciteta da se izbore za virusom COVID-19, kazao je dr Bajić.\n– To je najvažnija vrsta donacije koja nam je u ovom trenutku potrebna i jedini način da tehnički pospješimo sadašnje kapacitete zdravstvenog sistema Crne Gore. Jedan od osnovinih ciljeva Ministarstva zdravlja je da ujednačimo i tehnički kvalitet pružanja zdravstvene zaštite i u najmanjoj opštoj bolnici koja postoji na tlu Crne Gore. Ako uzmemo u obzir značajno povećanje broja respiratora koje sada imamo zahvajujući ovoj donaciji, jasno je da će kvalitet zdravstvene zaštite biti značajno unaprijeđen, kazala je dr Radulović.


Prodaja duvana starijima od 21 godine\nVećina Amerikanaca zalaže se da se sa 18 na 21 godinu pomeri starosna granica za kupovinu cigareta i drugih duvanskih proizvoda, uvereni da će to dodatno smanjiti pušenje, pokazalo je istraživanje.\nPolovina punoletnih Amerikanaca snažno podržava takvu ideju, a još 25 odsto je reklo da se sa njom uglavnom slaže, preneo je “Los Andjeles Tajms” nalaze istraživanja koje je sproveo Centar za kontrolu i prevenciju bolesti na uzorku od više od 4.000 anketiranih.\nList navodi da su Havaji prva savezna držva u kojoj je na 21 godinu podignut prag za dozvoljenu kupovinu duvana, a u Kaliforniji je sličan propis u proceduri donošenja. U najmanje 80 gradova u SAD na snazi je propis koji nalaže da kupac duvana mora imati bar 21 godinu.\nIstraživanje je pokazalo snažnu podršku ideji da se duvan kupuje “jednako teško” kao i alkohol, tako da tu ideju podržava 73 odsto muškaraca, 77 odsto žena, zatim 73 odsto tamnoputih, 75 belaca i 76 odsto Latinosa.\nIdeja ima i ujednačenu podršku u svim delovima zemlje.


HomePolitikaŽiofre: Reforme u oblasti vladavine prava ključne za napredak Srbije ka EU\nŠef Delegacije EU u Beogradu Emanuel Žiofre rekao je da su reforme na polju vladavine prava, koje su ključne za napredak Srbije ka pristupanju EU, prioritet za EU i države članice EU koje veoma pažljivo prate razvoj događaja u Srbiji.\nOn je razgovarao sa predsednicom Vlade Srbije Anom Brnabić i ministarkom za evropske integracije Jadrankom Joksimović o najvažnijim aktuelnim pitanjima u procesu pristupanja Srbije EU, saopšteno je iz Vlade.\n„Srbija je kontinuirano angažovana u transparentnim i inkluzivnim reformskim procesima i blagovremenoj primeni u ključnim oblastima, kao što su borba protiv korupcije i organizovanog kriminala, nezavisnost sudstva, osnovna prava, ratni zločini i medijsko okruženje“, rekao je Žiofre.\nIstakao je da to nisu samo prioriteti EU, već oblasti koje bi imale veliki pozitivan uticaj na srpsko društvo, građane i privredu.\nPrecizirao je da će godišnji izveštaj Evropske komisije za Srbiju, čije se objavljivanje očekuje ovog meseca, pružiti smernice i jasne prioritete za Srbiju u daljem usklađivanju sa zakonodavstvom i praksom EU o svim pregovaračkim poglavljima.\nŽiofre je podsetio da je Evropska unija već angažovana u širokom paketu finansijske pomoći za podršku Srbiji u reformskim procesima i da se ova podrška može dodatno povećati u narednoj godini.\nOn je govorio i o očekivanjima EU da se mere dogovorene u okviru Međupartijskog dijaloga blagovremeno sprovedu na inkluzivan i transparentan način, zajedno sa preporukama ODIHR, kako bi se postavili odgovarajući uslovi za izbore predviđene za sledeću godinu.\nBrnabić je naglasila da je Vlada Srbije danas dobila još jednu potvrdu da je ustavna reforma u skladu sa najvišim evropskim standardima, jer je Venecijanska komisija potvrdila pozitivan okvir za nastavak izmena Ustava Srbije u pravcu zaokruživanja procesa nezavisnosti pravosuđa i to do kraja godine.\nOna je obavestila ambasadora da je Vlada Srbija usvojila više važnih dokumenata čije sprovođenje predstavlja preduslov za dalji demokratski razvoj društva, među kojima i Strategiju za rodnu ravnopravnost za period od 2021. do 2030. godine.\nJoksimović je obavestila šefa Delegacije EU o sadržaju juče usvojene Nacionalne strategije za procesuiranje ratnih zločina u Srbiji za period od 2021. do 2026. godine.


Rudnik sa okolinom kroz objektiv Vitezslava Knejfla, vojnog komandanta Rudnika 1917. i 1918. godine\nPovodom 100 godina od završetka Velikog rata u Galeriji Arhiva Jugoslavije u Beogradu u petak, 2. novembra 2018. godine biće predstavljena izložba fotografija “Rudnik sa okolinom kroz objektiv Vitezslava Knejfla, vojnog komandanta Rudnika 1917 - 1918. godine”. Reč je o fotografijama zabeleženim pre jednog veka, iz perioda okupacije Srbije, a koje se nalaze u vlasništvu porodice Momčila Paunovića sa Rudnika.\nTribina “Srbija i Rusija – dobitnici i gubitnici”\nPovodom stogodišnjice od završetka Velikog rata društvo srpsdo – ruskog prijateljstva “Takovo” i Kulturni centar organizuju u četvrtak 1. novembra 2018. godine u Modernoj galeriji tribinu na temu “Srbija i Rusija – dobitnici i gubitnici”.\nKabare "Dobri čovek" u Milanovcu\nU sredu, 31. oktobra od 20h na Velikoj sceni Kulturnog centra, glumci Ljiljana Blagojević, Vesna Stanković i Branislav Tomašević izvešće kabaretsku predstavu „Dobri čovek“. Dramatizacija Vesna Stanković, režija Tamara Antonijević.\nPredstava je bazirana na „Listićima“, koje je komediograf Branislav Nušić krišom zapisivao, dok je bio u zatvoru u Požarevcu, zbog napisane pesme „Dva raba“.\nStrana 59 od 128


IZ BANKARSKOG UGLA: Kraj ere labave monetarne politike - Nira Press\nPočetna » IZ BANKARSKOG UGLA: Kraj ere labave monetarne politike\nGlobalni svet finansija se, možda, konačno nalazi u situaciji kada najveće svetske centralne banke razmišljaju o promeni smera monetarne politike. Federalne Rezerve, centralna monetarna institucija u SAD (FED) su već neko vreme na tom putu i u septembru 2018. godine su treći put ove godine podigle baznu kamatnu stopu.\nEvropska centralna banka (ECB), Centralna banka Japana (CBJ) i Centralna banka Švajcarske (SNB) oprezno i postepeno nagoveštavaju prestanak stimulisanja svojih ekonomija niskim baznim kamatnim stopama i programom „upumpavanja“ novca u privredu. Tek više od deset godina od izbijanja najveće ekonomske krize u novijoj istoriji, privrede sveta su uspele da povrate kreditnu i ekonomsku stabilnost, ali i da ostvare kreditni rast. SAD su postigle rekordno nisku nezaposlenost, koja još uvek nije dovela do zabrinjavajućeg nivoa inflacije, a rast njenog BDP-a moguće je da će ove godine dostići i tri odsto. U poređenju sa SAD, Evropska unija se ekonomski nešto sporije oporavlja, što je posledica heterogene strukture ekonomija zemalja članica, kasnije reakcije ECB sa monetarnim popuštanjem u odnosu na FED, kao i velikog izazova koji nameće usaglašavanje zajedničke monetarne i fiskalne politike unutar Unije. Uz navedeno, od početka krize do danas su „iskrsli“ i BREXIT, migraciona kretanja, protekcionizam i sve asertivnija Kina.\nNajvažnije pitanje za našu zemlju i region jeste kakve će moguće uticaje na makroekonomsku stabilnost imati kraj ere monetarnog stimulisanja privreda od strane najvećih centralnih banaka sveta. Srbija spada u kategoriju zemalja u razvoju i karakterišu je visoka oslonjenost na trgovinske tokove sa EU, koja je dominantni uvozni i izvozni partner, zatim visok nivo priliva stranih direktnih i portfolio investicija iz EU i SAD, kao i korišćenje kapitalnih fondova iz EU. Strani investitori su posebno u 2018. godini prilično izdašno ulagali u dugoročne dinarske državne obveznice Republike Srbije, pre svega motivisani visokim prinosima na te dužničke papire, značajnim jačanjem dinara u odnosu na dolar i evro u prethodnoj godini, kao i solidnim rezultatima fiskalne politike.


Wigan pobijedio City u finalu FA Kupa za prvi naslov u istoriji\nMuški Portal » Sport » Wigan pobijedio City u finalu FA Kupa za prvi naslov u istoriji\nNogometaši Wigan Athletica pobijedili su Manchester City s 1:0 u velikom finalu engleskog FA kupa na londonskom stadionu ”Wembley”. Regularni dio utakmice protekao je bez golova, a City je u 84. minutu susreta ostao s igračem manje nakon što je Zabaleta dobio drugi žuti karton. Ekipa koja će najvjerovanije od naredne sezone zaigrati u drugoj engleskoj ligi (Championship) bila je ravnopravan protivnik bogatom Cityju tokom cijelog susreta.\nOdlučujući momenat utakmice desio se u prvoj minuti sudijske nadoknade kada je Watson glavom postigao pobjednosni pogodak za Wigan. Menadžer Cityja Roberto Mancini tek tada je reagovao i na teren poslao bh. napadača Edina Džeku, ali City nije uspio ugroziti protivnički gol do kraja susreta, te je Wigan osvojio prvi naslov FA kupa u klupskoj istoriji.\nRelated ItemsRoberto Mancini\nŽeljezničar odbranio titulu prvaka BiH, Sarajevo osiguralo drugo mjesto\nFinale Evrolige u košarci: Real Madrid ili Olimpijakos


Džeko još uvijek nije predstavljen u Interu, šta koči transfer Dijamanta među Neuroazure?\nKapiten reprezentacije Bosne i Hercegovine Edin Džeko dogovorio je transfer u Inter, međutim iako je sve završeno, njegove promocije još uvijek nema, a sve koči posljednja plata “Dijamanta” u Romi.\n“Gazzetta dello Sport” je u svom današnjem izdanju objavila vijest da je glavni razlog “nesporazum” između Rome i Edina Džeke oko posljednje plate.\nRoma navodno odbija isplatiti Džeki posljednju platu oko 400 hiljada evra, a on je se ne želi odreći i zbog toga su nastali trenutni problemi zbog kojih Inter ne može da predstavi napadača kao novo pojačanje kluba.\nDžeko je dobio dozvolu da trenira u novom klubu, što je juče i radio individualno, međutim još uvijek nema pravo da se nađe na terenu, čak ni u prijateljskim utakmicama, dok papirologija potpuno ne bude završena.\nPrethodni članakKatastrofalna greška i crveni karton sina Dejana Stankovića na svom debiju (VIDEO)\nNaredni članakHet-trik Fernandeša uz lekciju asistencija Pogbe za kanonadu Mančester junajteda protiv Lidsa (VIDEO)


Nezadovoljan zbog uvođenja mera protiv korone, Ranković je napisao da umesto italijanskog scenarija o kojem svi pričaju, preporučuje rumunski – da narod obori diktaturu, a vojska strelja predsednika.\nPripadnici šabačke policije uhapsili su Dragana Rankovića (43) iz Pocerskog Pričinovića, zato što je putem Fesbuka, tokom vikenda, pretio smrću predsedniku Aleksandru Vučiću i najvišim državnim zvaničnicima.\nVučića je nazvao ustaškim kopiletom, a predsednicu Vlade Srbije Anu Brnabić prozivao kako joj je deda, navodno, bio austrugarski vojnik koji je ratovao protiv Srba na Ceru. Pretio je i da će, ukoliko bude gladan zbog eventualne zabrane izlaska od 24 sata, prvi policajac koji ga zaustavi „dobiti metak u čelo“.\nIz izvora bliskih istrazi saznali smo da je Ranković uhapšen u nedelju uveče. Nije se opirao, a kod njega je pronađen mobilni telefon sa kojeg je pristupao svom FB nalogu. Inače, predstavljao se kao navodni komandant štaba četničkog odreda „Vojvoda Budimir Cerski“, kao i kao četnički major. Objavljivao je fotografije u crnim uniformama na Ceru i Ravnoj Gori.\nRanković je odmah jutros priveden Osnovnom javnom tužilaštvu u Šapcu gde je dao svoj iskaz. Kako smo saznali, tužilaštvo je sudiji za prethodni postupak predložilo da Rankoviću odredi pritvor, a tereti ga za teško krivično delo ugrožavanje sigurnosti za koje je zaprećena kazna do 5 godina zatvora.\nSourceSrbin info Informer\nPrethodni tekstZVANIČNO: Odložene Olipmijske igre u Tokiju!\nSledeći tekstOVO IM NIJE TREBALO: Ruskinja sa ljubavnikom pobegla od korone u planinu (VIDEO)\nSinisa 24 марта, 2020 At 9:44 pm\nMa neka riba kenjare po zatvoru sada, valjda se opameti smrad.


Anđelka Prpić iskreno o svojim dečijim mukama na televiziji Kazbuka danas u 14.30 časova : Nadlanu.com\nAnđelka Prpić iskreno o svojim dečijim mukama na televiziji Kazbuka danas u 14.30 časova\nObjavljeno 25. jun 2020. / 12:00:04\nJedna od naših najduhovitijih glumica Anđelka Prpić danas gostuje u emisiji "Ćaskalica" na dečijoj televiziji Kazbuka. U ovom serijalu poznate ličnosti pričaju o svom detinjstvu i otkrivaju gledaocima\nkoliko su oni ustvari i dalje deca.\nNa beskrajno šarmantan način Anđelka nas vraća u svoj rodni Požarevac i vodi kroz brojne avanuture koje je tamo doživela kao dete. Sa nama deli i u mnoge zabavne priče u kojima se baš i nije pokazala u najboljem svetlu. Priznaje i po čemu se kao najmlađa izdvajala od drugih, uz šaljiv komentar: "A možda i zbog klempavih ušiju, šta ja znam". Uvek zanimljiva i originalna, daje i nekoliko neprocenljivih saveta gledaocima, a malo je i zapevala.\nPojačanje u emisiji je njen sin Jakša, koji nam i otkriva da li njegova mama danas ume da pomogne sa domaćim zadacima.\nDAN KADA SE NAIZMENIČNO SMEJE I PLAČE OD SREĆE: Anđelka…\nTALENTOVAN NA MAMU: Sin Anđelke Prpić oprobao se u ulozi…\nSa poznatima u Ćaskalici ćaska naš voditelj, devetogodišnji dečak Pavle, što serijalu daje posebnu iskrenost i autentičnost. Svoje tajne, snove i nezgode iz detinjstva do sada su, između ostalih, sa njim podelile i glumice Brankica Sebastijanović i Maja Mandžuka, karatistkinja Tanja Petrović, glumac Slobodan Stefanović, TV lice Marija Veljković. Ove epizode dostupne su na Kazbukinom YouTube kanalu, a televiziju možete pratiti na pozicijama 120 – Telekom, 199 – Supernova i 13 – Orion.


Konferencija “Zaštita od diskriminacije u Srbiji – Dostignuća i izazovi” • Poverenik za zaštitu ravnopravnosti\nKonferencija “Zaštita od diskriminacije u Srbiji – Dostignuća i izazovi”\nO nama Vesti Konferencija “Zaštita od diskriminacije u Srbiji – Dostignuća i izazovi”\nPartneri za demokratske promene Srbija (Partneri Srbija) i Centar za alternativno rešavanje sukoba (CARS), u saradnji sa Poverenikom za zaštitu ravnopravnosti, organizovali su Konferenciju “Zaštita od diskriminacije u Srbiji – Dostignuća i izazovi”, koja predstavlja završni događaj projekta „Partnerstvo za toleranciju i zaštitu od diskriminacije u Srbiji“ uz podršku programa Evropske unije “Podrška civilnom društvu” i Sigrid Rausing Trust. Cilj Konferencije bio je da pruži podršku otvorenom dijalogu o diskriminaciji u Srbiji i unapređenju saradnje na sprečavanju diskriminacije, kao i da predstavi aktivnosti usmerene na podizanje svesti javnosti o diskriminaciji i ulozi institucije Poverenika za zaštitu ravnopravnosti.\nSkup su otvorili Nevena Petrušić, Poverenica za zaštitu ravnopravnosti, Endru Hedi, Šef III sektora operacija, Delegacija Evropske unije u Republici Srbiji, Gordana Stamenić, državni sekretar ministarstva pravde i državne uprave, i Blažo Nedić, predsednik organizacije Partneri za demokratske promene Srbija. Nevena Petrušić predstavila je jedan od rezultata PTAPS projekta, Praktikum za zaštitu od diskriminacije, i govorila o postojećim mehanizmima za zaštitu od diskriminacije u Srbiji, mogućnostima za njihovo unapređenje, kao i postojećim izazovima zaštite građana od diskriminacije. Tokom radnog dela skupa, Ljupka Mihajlovska, Koordinatorka Centra za studente sa hendikepom Univerziteta u Beogradu govorila je o pojavi prikrivene diskriminacije sa osvrtom na položaj osetljivih društvenih grupa u Srbiji. Kosana Beker i Milovan Batak, pomoćnici Poverenice za zaštitu ravnopravnosti predstavili su aktivnosti usmerene na podizanje svesti javnosti o diskriminaciji i ulozi Poverenika za zaštitu ravnopravnosti. Konferenciji “Zaštita od diskriminacije u Srbiji – Dostignuća i izazovi“ prisustvovalo je preko stotinu učesnika – predstavnika državne uprave, lokalnih samouprava, nezavisnih tela, organizacija civilnog društva.


Sitilidis: Vašington će nastojati da Srbija postane deo Evropske unije\nO nedavno okončanoj republikanskoj konvenciji, spoljnopolitičkim pitanjima i šansama Džona Mekejna da izborom potpredsedničkog kandidata Sare Pejlin doprinese ostvarenju svoje predsedničke ambicije kolega Branko Mikašinović razgovarao je sa politikologom iz vašingtonskog Centra Vudro Vilson, Džonom Sitilidisom.\nSitilidis: Mislim da je republikanska kanvencija bila daleko uspešnija nego što su Džon Mekejn ili većina političkih analitičara predpostavljali, posebno u svetlu prethodnog veoma uspešnog nastupa demokratskog kandidata Baraka Obame. Republikanska stranka prolazi kroz veoma težak period: ona je intelektualno zamorena, sa nepopularnim predsednikom i snažnim ekonomskim i spoljnopolitičkim izazovima. Interesantno je analizirati kako Mekejn opstaje uprkos svim tim problemima, imajući na umu da je 2007. skoro bio otpisan kao predsednički kandidat. Mekejn je svojim istrajnim i oštrim stavom prema pitanjima terorizma i Iraka, uz podršku svog potpredsedničkog kandidata, Sare Pejlin, koja se smatra autentičnim konzervativcem, uspeo da animira konvenciju i konzervativnu bazu i da osveži republikanski tandem. Sumnjam da bi bilo koji drugi potpredsednički kandidat to mogao da učini. Guvernerka Aljaske je ostavila utisak impresivnog i svežeg političara i zahvaljujući njoj Mekejn bi mogao da sada bude u daleko boljem položaju, nego što se moglo pretpostaviti samo nekoliko meseci ranije.\nGlas Amerike: Koje specifične prednosti bi Sara Pejlin mogla da donese republikanskoj stranci?\nSitilidis: Imate dva ključna pozitivna elementa koja guvernerka Pelin donosi Mekejnovim aspiracijama. To su pre svega njena reformatorska nastojanja. Njen učinak kao guvernerke Aljaske u proteklih dvadeset meseci je dosta impresivan. Ona se suprotstavila republikanskom establišmentu, ali i demokratkoj stranci na Aljasci, kao i velikim naftnim kampanijama, ali je zadržala svoju popularanost. Drugim rečima, ona je dosta toga učinila tokom prvih dvadeset meseci svog mandata, čime bi mogao da se pohvali samo mali broj političara. Drugo, Džordž Buš je 2004. godine pobedio Džona Kerija uglavnom zbog superiornije strategije i aktivnosti na dobijanju glasova birača. Barak Obama je to shvatio na vreme i razvio sličnu strategiju. Džon Mekejn takodje to shvata i želi da sprovede upravo takvu kampanju uz pomoć Sare Pejlin i njene neočekivano jake podrške medju konzervativcima, koji su se ranije dosta letargično odnosili prema Mekejnu.\nGlas Amerike: Kakvu spoljnu politiku bi, po vašem mišljenju, Mekejnova administracija vodila prema EU, Rusiji, Srbiji i Kosovu?\nSitilidis: Džon Mekejn uglavnom sagledava Evropu kroz prizmu Nato-a i važnosti bezbednosnih odnosa SAD sa zapadnim saveznicima. On će raditi na proširivanju zajedničkih interesa u političkoj, vojnoj i ekonomskoj sferi i zalagati se za konsolidovanje i proširenje NATO-a, uključujući najverovatnije i pozive Ukrajini i Gruziji da se učlane u NATO uprkos protivljenju Rusije. Ukoliko bi Obama postao predsednik, posebno u svetlu Bajdenove nespremnosti da "uvredi" druge zemlje, kao što je Rusija, demokrate bi verovatno bile spremnije da zamrznu učlanjenje Gruzije i Ukrajine i da smire situaciju oko rusko-američkih odnosa. Kada se radi o Balkanu, mislim da ne bi bilo većih razlika izmedju Mekejnove i Obamine administracije u pogledu gledišta o Srbiji i Kosovu. Mada će Obama možda imati nešto više razumevanja za srpsku poziciju, posebno zbog uticaja i brojnosti američko-srpske populacije u Čikagu i Ilinoisu, bojim se da će ipak cela stvar ostati u rukama spoljnopolitičkog establišmenta u Vašingtonu. Mislim da će Vašington nastojati da Srbija postane deo Evropske unije, ali i da se sačuva nezavisnost Kosova, a kroz to i regionalna stabilnost, i radiće na eliminisanju uticaja mafije, reformisanju korumpiranih institucije Kosova i eliminisanju uticaja vahabizma kako tokom vremena NATO i Evropa ne bi bili ugroženi. Takodje smatram da se vašingtonski spoljopolitički krugovi nadaju da će se Srbija vremenom oslobiti uverenja da je žrtva sticaja okolnosti i zapadne politike.


Pre 5 godina oduševila žiri u pinkovim zvezdicama: Evo kako ona danas izgleda, od njene lepote zastaje dah! (Foto) – Skandal STARS\nPre 5 godina oduševila žiri u pinkovim zvezdicama: Evo kako ona danas izgleda, od njene lepote zastaje dah! (Foto)\nLena Stamenković učestvovala je u prvoj sezoni “Pinkovih zvezdica”, gdje je već svojim prvim nastupom očarala publiku i žiri.\nKada se 2014. godine prvi put pojavila na sceni popularnog šou programa, Lena je izvođenjem pjesme “Ako je vrijedilo išta” izazvala ovacije čitavog studija, nakon čega je dogurala do samog finala takmičenja.\nLena je 2015. predstavljala Srbiju na “Dječijoj pjesmi Evrovizije”, a sada ponovo učestvuje u emisji “Pinkove zvezdice All stars”.\n“Mnogo volim muziku, ali nikad nisam imala nijedan čas pjevanja, možda je to talenat ili me je želja za dokazivanjem dovela do toga. Sa 11 godina sam se preselila u Beograd, živjela sam prve dvije godine sa ocem, kasnije je majka dobila ovdje premeštaj- rekla je ranije za “Novosti” Lena Stamenković.


Andjelković (Narodna stranka): Prodaja Instituta Jaroslav Černi protiv interesa gradjana\nBeta 15. novembra 2021. 11:45\nPredsednik Odbora Narodne stranke za zaštitu životne sredine Aleksandar Andjelković izjavio je danas da je prodaja beogradskog Instituta „Jaroslav Černi“ protiv interesa gradjana i društva i da je to potpuno pogrešno rešenje.\n„Strategija upravljanja vodama do 2034. godine predvidja da se državnim institutima daju šira ovlašćenja i da se mnogo više angažuju u zaštiti prirodnih resursa, voda na prvom mestu, a sada se privatizuje takav institut“, rekao je Andjelković za Newsmax Adria.\nAndjelković je istakao da se privatniku ne može dati nešto što se stiče upravljanjem vodnih resursa ili vazduha.\n„Druge države su nekoliko decenija ispred nas. Gubimo barijeru izmedju interesa gradjana i privatnog investitorskog kapitala koji sve posmatra kroz profit. Ne smemo to da dozvolimo“, rekao je Andjelković.\nNa javni poziv Ministarstva privrede za prodaju oko 92 odsto kapitala Instituta „Jaroslav Černi“ po ceni od 2,58 miliona evra stigle su dve ponude.\nJednu od ponuda dao je konzorcijum u kojem je kompanija Milenijum tim i menadžment Instituta koji čini generalni direktor Dejan Divac i šest izvršnih direktora.


Policija i (samo)zaštita žena - Aurelija Đan - Peščanik\nPolicija i (samo)zaštita žena\nPrethodnog vikenda u jednom od beogradskih parkova Ministarstvo unutrašnjih poslova je organizovao jednodnevnu obuku u borilačkim sportovima namenjenu isključivo ženama. Ova akcija je predstavljena kao napor MUP-a da se suprotstavi nasilju nad ženama i pošalje poruku da se nasilje ne sme tolerisati. Postavlja se pitanje da li policija treba da obučava žene da se same fizički zaštite i da li ovakve akcije adekvatno doprinose borbi protiv nasilja prema ženama. I u prvom i u drugom slučaju, odgovor je ne.\nOvakva akcija MUP-a je u najmanju ruku neukusna u godini u kojoj je, do sada, ubijeno najviše žena u partnerskom nasilju. Uloga policije je prvenstveno da zaštiti, između ostalog i žene, a ne da obučava za fizičko obračunavaje sa napadačima. Malo je verovatno da će žena uspeti da se odbrani od nasilnika koji predstavlja pretnju po njen život, rešen da je ubije, ukoliko je policija ne zaštiti. Iako je poželjno podsticati žene da ovladaju veštinama samoodbrane, to u ovom trenutku ne bi trebalo da bude u fokusu policije u borbi protiv porodičnog i partnerskog nasilja.\nS druge strane, ako govorimo o nasilju sa kojim se žene suočavaju na ulici, ad hoc obuke samoodbrane ne samo da neće konkretno doprineti povećanju bezbednosti žena, nego će biti i u direktnoj suprotnosti sa jednim od osnovnih zadataka policije – da ohrabri žene da prijave nasilje. Organizovanjem ovakve akcije policija šalje poruku ženama da su one direktno odgovorne za svoju (ne)bezbednost. To podseća na dobro poznati diskurs „okrivljavanja žrtve“, koji promoviše ideju da žena treba da koriguje svoje ponašanje kako bi izbegla nasilje.\nRezultati pilot studije Beogradskog centra za bezbednosnu politiku o bezbednosti žena u javnom prostoru pokazuju da žene koje su doživele nasilje nisu ohrabrene da to prijave policiji, jer smatraju da im predstavnici MUP-a ne veruju. To dovodi do toga da žene sumnjaju u zaštitnu ulogu policije, a organizovanje jednodnevne obuke samozaštite može samo da poveća tu sumnju.\nU ovom trenutku, mnogo važnije od obučavanja žena veštinama samoodbrane je da policija razume bezbednosne probleme žena i pruži adekvatan odgovor na te probleme. Ukoliko policija nije senzibilisana za pitanja bezbednosti žena, nije ni spremna adekvatno da odgovori na njihove bezbednosne potrebe i onda nasilje koje se dešava u javnom prostoru ostaje nevidljivo. Nikakvi jednodnevni kursevi samoodbrane neće pomoći da se ova situacija popravi.\nUmesto ovakvih ad hoc akcija, potrebno je da MUP poveća broj policajki koje patroliraju ulicama, jer se time povećeva poverenje žena u rad policije i preventivno utiče na pojavu kriminala u javnom prostoru. Istraživanja potvrđuju da će žene češće prijaviti nasilje policajki nego li policijacu jer smatraju da postoji više razumevanja i da im je mnogo lakše da pričaju o svom problemu.\nKursevi samoodbrane mogu da budu korisni jedino ako predstavljaju sistemsku meru, a ne jednokratnu akciju. To bi zahtevalo da se kursevi samoodbrane za žene organizuju kontinuirano, a pored sticanja fizičkih veština ženama bi trebalo omogućiti i da otvoreno govore o svojim strahovima kako bi se osnažile i ojačale svoje samopouzdanje.


REC Novosti: Predstavnici Crne Gore prezentovali potrebe i prioritete u oblasti nisko-karbonskog razvoja, na završnom SLED sastanku u Beču, 16.09.2016\nPredstavnici Crne Gore prezentovali potrebe i prioritete u oblasti nisko-karbonskog razvoja, na završnom SLED sastanku u Beču, 16.09.2016\nPrezentacija Crne Gore\n(Powerpoint presentation, 136.13 kB)\nRegionalni centar za životnu sredinu za Centralnu i Istočnu Evropu (REC) je 16.09.2016. u Beču organizovao sastanak visokih zvaničnika zemalja korisnika SLED projekta. Albanija, Crna Gora, Kosovo, Makedonija i Srbija su predstavile nacionalne prioritete i potrebe u oblasti nisko-karbonskog razvoja, sa aspekta zaustavljanja klimatskih promjena, zaštite životne sredine i pospješivanja energetske efikasnosti. Sastanak na visokom nivou je ključni događaj završetka projekta "Podrška razvoju sa niskom emisijom"/SLED, koji se sprovodio uz finansijsku podršku Austrijske Agencije za razvoj, i Ministarstva poljoprivrede, šumarstva, životne sredine i vodoprivrede Austrije. Kroz SLED projekat, REC je podržao razvoj političkih okvira nisko-karbonskih emisija u jugoistočnoj Evropi i razmjenjivao informacije o politikama i projektima sa donatorskom zajednicom.\nCilj događaja je bio da se predstave rezultati SLED projekta, podigne svijest o mogućnostima nisko-karbonskog razvoja u sektoru zgradarstva/građevinarstva i električne energije u jugoistočnoj Evropi, kao i da se rezultati obavljenog istraživanja i njihova važnost za donošenje efikasnijih politika prodiskutuje sa zemljama učesnicima projekta. Osim toga, događaj je imao za cilj da predstavi moguće aktivnosti za nastavak REC napora u oblasti nisko-karbonskih emisija u jugoistočnoj Europi.\nZavršnom SLED sastanku u Beču 16.09.2016., ispred Crne Gore učestvovali su predstavnici Ministarstva održivog razvoja i turizma, g-đa Ivana Vojinović, generalna direktorica Direktorata za životnu sredinu i g-din Đorđije Vulikić iz Direktorata za klimatske promjene, i Ministarstva ekonomije, g-din Anton Ljucović, savjetnik u Direktoratu za energetiku i g-din Božidar Pavlović, savjetnik u Direktoratu za energetsku efikasnost.\n: 1,068 views


Čukarički se plasirao u četvrtfinale Kupa Srbije, pošto je na Karaburmi savladao OFK Beograd sa 2:1.\n"Imali smo dobar rezultat, poveli smo na početku drugog poluvremana, ali smo na kraju došli u situaciju da moramo da se branimo i da uz po malo sreće dođemo do pobede. Zadovoljan sam zbog ove pobede. OFK Beograd je pokazao kakva je ekipa. Iako su izgubili ovaj meč, pokazali su da su jako kvalitetan kolektiv", dodao je Milojević.\nTrener OFK Beograda Dejan Đurđević istakao je da je zadovoljan igrom svoje ekipe i pored rezultatskog neuspeha.\n"Pogotovo sam zadovoljan igrom u prvom poluvremenu kada smo od 15 minuta preuzeli inicijativu i narednih pola sata diktirali tempo. Bili smo blizu da ugrozimo gol Čukaričkog, ali nažalost nismo uspeli u tome", rekao je Đurđević.\nOn je kazao da smatra da veruje da bi meč otišao u potpuno drugačijem smeru da je njegova ekipa uspela da postigne gol u prvom poluvremenu.\n"Ipak, oni su bili ti koji su postigli gol, po nas, na malo nesrećan način, jer je prilikom intervencije Savića lopta preskočila njegovu nogu i došla do Stojiljkovića, za kog mislim da je bio igrač koji nam je stvorio najviše problema. Oni su i na početku drugog poluvremena ni iz čega postigli novi gol, iz kontre, ali su i tada pokazli kvalitet. Pokazali su da su najmotoričnija ekipa u Srbiji", dodao je Đurđević.\nŽreb za četvrtfinale Kupa Srbije održaće se u petak.


STIŽE MEDVEDEV: Rusija želi da se ispune obećanja! | Vestinet.rs\nPočetna TEMA DANA\tSTIŽE MEDVEDEV: Rusija želi da se ispune obećanja!\nSTIŽE MEDVEDEV: Rusija želi da se ispune obećanja!\nRusija se sve više okreće Balkanu i želi da što više proširi svoj uticaj u Srbiji, to najbolje oslikavaju upozorenja stranke Vladimira Putina Jedinstvene Rusije da se spremaju protesti u Beogradu sa ciljem destabilizacije zemlje.\nTo potkrepljuje i podatak da će najverovatnije prvi strani zvaničnik koji će posetiti Beograd, po izboru nove Vučićeve Vlade, biti premijer Ruske Federacije Dmitrij Medvedev!\nPutinova stranka Jedinstvena Rusija u svom dramatičnom saopštenju upozorila je Beograd da mu preti takozvana obojena rezolucija, koja će se, prema tim rečima, sastojati od niza povezanih demonstracija, što dovoljno pokazuje koliko je Srbija važna Rusiji.\n– Rusija želi da iskoristi trenutnu situaciju u svetu, kao što je kriza u EU, i da svoj uticaj u Srbiji što je moguće više učvrsti – kaže dobro obavešteni izvor.\nPrema njegovim rečima, na činjenicu da će Medvedev biti prvi zvaničnik koji će u septembru posetiti premijera Vučića nakon njegovog reizbora nikako ne treba gledati kao na slučajnost.\nAnalitičar Dušan Janjić kaže zda je očigledno da Rusija želi da dominira na Balkanu i da proširi svoj uticaj, ali i da stekne nove i zameni loše prijatelje u Srbiji.\n– Upozorenje na proteste gledam kao poruku svima, kako onim strankama koje se pozivaju na Rusiju tako i onim s druge strane.\nTo je klasičan vid širenja uticaja, a koliko će u tome biti uspešni zavisi pre svega od premijera Aleksandra Vučića i njegove vlade i od toga koliko će im oni dati prostora da se prošire – smatra Janjić i dodaje da Rusi sve rade perfidno, preko izjava partije i nižih činovnika sa ciljem, kako bi stvorili svoju guberniju.\nS druge strane, analitičar Dragomir Anđelković kaže da ove izjave Jedinstvene Rusije i njenog funkcionera Sergeja Železnjaka predstavljaju jasnu podršku Srbiji i da ih isključivo u tom svetlu treba posmatrati.\n– Zapad opet radi neprimerene stvari i ovo saopštenje Putinove stranke je dokaz koliko Beograd znači Moskvi – kaže on.\nPredsednik Srbije Tomislav Nikolić istakao je da Srbija neće menjati svoju politiku prema prijateljskoj Rusiji.\n– Mi nikada nećemo uvesti sankcije Rusiji, sa njom sarađujemo u obostranom interesu – rekao je predsednik Srbije Tomislav Nikolić na ceremoniji završetka školovanja polaznika 5. klase Visokih studija bezbednosti i odbrane i 59. klase Škole nacionalne odbrane i istakao da evrointegracija Srbije ipak neće biti zaustavljena.\n– Mi u svom interesu nastavljamo da uređujemo svoju državu po najvišim evropskim standardima, a EU neka pokaže da li nas želi ili ne – rekao je Nikolić.\nPredsednik Srbije Tomislav Nikolić kaže da je sporazum o statusu osoblja centra u Nišu pripremljen i njegova realizacija će sačekati formiranje nove vlade Srbije na čelu s Aleksandrom Vučićem, a vojna neutralnost, posvećenost miru i saradnja sa svima, garancija su stabilne i sigurne budućnosti.\nMedvedev poslao poruku Ani Brnabić!\nMEDVEDEV: Evropskoj uniji „spadaju uši“ od sankcija Rusiji, bolje da ih ukinete! – VIDEO\nHoće li Gruzija izabrati — katastrofu?\nMedvedev poručio Stoltenbergu: MISLITE AKO GRUZIJA UĐE U NATO, DA ĆE TO PROĆI BEZ POSLEDICA!?\nBregzit je veliki događaj i šansa za Srbiju, evo i kako!\nDODIK OPLEO PO SARAJEVU: Cilj popisa je da se BiH predstavi kao “Islamska država“


Liga šampiona, 6. kolo: Na Enfildu na život i smrt, mina za "svece" u Beogradu\nHomeHighlightsLiga šampiona, 6. kolo: Na Enfildu na život i smrt, mina za “svece” u Beogradu\nPred utakmice poslednjeg kola grupne faze Lige šampiona, u grupama A, B, C i D, većina dilema je već rešena, izuzimajući C grupu, u kojoj je i Crvena zvezda, gde se apsolutno ništa ne zna, osim da srpski prvak ne može u nokaut fazu Lige šampiona, ali može u Ligu Evrope.\nGalatasaraj – Porto\nPortugalci su obezbedili prvo mesto u, po mnogima, najslabijoj grupi, još pobedom nad Šalkeom, pa u Istanbul putuju po utisak, ali sa željom da grupu okončaju bez poraza. Porto je u seriji od 11 pobeda u svim takmičenjima i sigurno ne želi da prekine taj niz. Turskom prvaku je prvi cilj da proleće dočeka u Evropi, a za tako nešto mu je potrebna pobeda, u slučaju da Lokomotiva iznenadi Šalke. Ali, pošto ne verujemo ni u to, čini se da će Galata, i ovako i onako u Ligu Evrope. Mnogo problema turski velikan ima u domaćem prvenstvu, već tri kola nisu pobedili, poraženi su u derbiju od Bešiktaša kolo ranije, a za vikend su remizirali na svom stadionu sa Rizeom 2:2, mada su vodili sa 2:0.\nŠalke – Lоkomotiva\nU turobnom raspoloženju nalazi se domaćin ovog meča pošto je u subotu izgubio Rurski derbi, i to na svojoj Veltins areni. Poznato je koliko ta utakmica znači navijačima “kraljevsko plavih”, pa će ih samo pobeda nad ruskim šampionom, uz plasman u nokaut fazu Lige šampiona, donekle iskupiti. Kažemo donekle, jer je već jasno da tim Đovanija Tedeska neće naredne sezone videti elitno evropsko takmičenje, ukoliko ne napravi senzaciju nad senzacijama i osvoji Ligu šampiona ove sezone. Lokomotiva je ispunila prvi cilj, neće grupu završiti bez osvojenog boda, pošto su u prošlom kolu pobedili Galatasaraj u Moskvi. Nažlost po njih, ne i sa dovoljnom razlikom, da bi, u slučaju istih bodova bili bolje plasirani od Turaka. Ovako, Lokomotivi je potrebna pobeda u Gelzenkirhenu, uz izostatank iste za Galatu.\nBarselona – Totenhem\nKatalonci ponovo ruše sve pred sobom. Mala kriza, u koju su upali u jednom delu sezone, okončana je bez većih posledica, pa sada Mesi i društvo ponovo liče na kaznenu ekspediciju i u Evropi i na Iberijskom poluostrvu. Onaj poraz od Betisa uz 4 primljena gola na Kamp Nou je zaboravljen, usedio je niz od pet utakmica bez poraza uz remi na Vanda Metropolitanu i četiri uzastopne pobede. U subotu je Barsa baš moćno izfledala u gradskom derbiju sa Espanjolom, a Mesi je podsetio na neke od najboljih igara u svojoj bogatoj karijeri. I Totenhem je u dobroj formi, pobedio je na 8 od poslednjih devet utakmica, ali mu je neophodan trijumf u glavnom gradu Katalonije, da bi se probili u eliminacionu fazu Lige šampiona. Pored svih odličnih rezultata u Premijer ligi, sigurno je da “pevci” teško mogu da prebole poraz u derbiju severnog Londona od Arsenala, koji ih je dosta udaljio od vrha tabele. Kejn, Dele Ali i, u poslednje vreme, fantastični Korejac Son, učiniće sve da pobede u Barseloni, koliko je to izvodljivo, videćemo.\nLepo bi bilo da crveno-beli ponove podvig protiv Liverpula i na isti način isprate Parižane iz Beograda. Ipak, teško je očekivati da “sveci” ne shvate maksimalno ozbiljno ovaj meč pogotovo jer ih samo pobeda vodi u dalje takmičenje, ukoliko Liverpul pobedi Napoli. Sigurno je da preskupi tim iz “grada svetlosti” ne namerava da osluškuje dešavanja na Enfildu, već će, u punom sastavu napasti na “Rajku Mitiću”. zvezda nema čega da se plaši, ona je svoje uradila, osvojila je 4 boda u ubedljivo najjačoj grupi, a sve preko toga bio bi čist ćar. Verujemo da će trener Milojević umeti da pripremi ekipu za ovog protivnika, isto kako je uradio i za Napoli i Liverpul, ali na stranu sve, pobeda PSŽ-a nam je realan ishod.\nKlub Briž – Atletiko Madrid\nŠampion Belgije je upao u jednu neočekivanu krizu, i to taman kada su protiv Monaka odigrali sjajnu utakmicu i obezbedili proleće u Evropi. Problemi su se javili u domaćem prvenstvu, gde su na poslednjih pet utakmica slavili samo jednom, a u petak su uspeli da izgube od slabog Vasland Beverena. Madriđanim aje pobeda u Brižu potrebna da bi osvojili prvo mesto u grupi, što bi moglo da koristi kod žreba, jer bi, eventualno, mogli da izvuku lakšeg protivnika. U La Ligi se bore da sustignu Katalonce, međutim, previše puta su ostajali bez trijumfa, uključujući i međusobni okršaj sa Barselonom. Da je bilo drugačije, sada bi oni bili na čelu španskog karavana, a ne bi bili tek treći. Istina, tri boda zaostatka nisu nenadoknadiva, ali forma Barse je ono što plaši Madriđane. U Belgiji bi trebalo da slave pobedu, mada odlaze bez operisanog Dijega Koste i povređenog Stefana Savića.\nTim iz Milana nije uspeo da izdrži na Vembliju, nedostajalo je desetak minuta da ostanu neporaženi, pa sada ovaj meč sa Holanđanima ne bi imao preveliki rezultatski značaj. Interu je potrebna pobeda nad “filipovcima” na Meaci, ali i da Totenhem ne pobedi na Kamp Nou. U ovaj meč ulaze posle poraza u velikom derbiju od Juventusa, kada su prikazali dobru igru u Torinu, ali nisu uspeli da realizuju svoje šanse, što je kaznio Mario Mandžukić. Prvak Holandije je imao perfektan niz u domaćoj ligi, sve do derbija na “tiganju” gde je poražen od Fejnorda i sada mu je Ajaks prišao na dva boda. Liga šampiona je za njih odvano okončana, uspeli su da osvoje jedan bod u teškoj grupi, onaj protiv Totenhema u Ajndhovenu.\nUbedljivo najzanimljivija utakmica u svih osam grupa u 6. kolu. Kako stvari stoje, u osmini finala imaće mesta samo za jednog od ova dva rivala, pod uslovom da Parižani pobede u Beogradu. Napoli je trenutno prvi sa devet bodova, ali se čini da ima najmanje šanse za plasman u nokaut fazu. Italijanima je potreban bod na Enfildu, ili poraz od jednog gola razlike, uz postignut gol. Pobeda od 1:0 odgovara Liverpulu je bi tada Englezi imali gol razliku 9:7, a Napoli 7:5, a obe ekipe po 9 bodova. Možda će Napolitance skupo koštati gol koji su primili od Zvezde u Napulju, mada bi još više mogao Klopovu četu da košta poraz u Beogradu. “Redsi” su imali šansu da remijem u Parizu izbace PSŽ iz daljeg takmičenja, ali su doživeli poraz, pa im sada samo pobeda ostavlja mogućnost da pokušaju da ponovo prošlosezonski uspeh kada su igrali u finalu Lige šampiona.\n“Kneževi” se poalko bude iz dubokog sna, ali im je kadrovska situacija i dalje dramatična. Mnogo fudbalera je van stroja zbog povreda, ali, ako ništa drugu, počeli su da pobeđuju u Ligi 1, zabeležili su dva trijumfa u tri prethodna kola, oba na strani. Zanimljivo je da nisu još nijednom slavili na svom stadionu Luj II u ovoj sezoni, ni u Ligi šampiona, ni u francuskom prvenstvu. Borusija je neočekivanim remijem sa Brižom na Signal Iduna parku izgubila prvo mesto u grupi i sada ne odlučuje sama o tome. Njima je pobeda protiv Monaka potrebna, ali i da Atletiko ne pobedi u Belgiji, da bi bili u jačem šeširu na žrebu za osminu finala. Čak i da ne bude tako, cilj su, plasmanom među 16 najboljih ispunili, a ono što je navijačima još važnije, igraju odlično u Bundesligi, nalaze se na čelu tabele i beže prvom pratiocu, imenjaku iz Menhengladbaha 7, a aktuelnom šampionu Bajernu čak 9 bodova.


VSS pruža podršku klubovima i traži razumevanje lokalnih samouprava - Ostali sportovi, Top News, Vaterpolo\nAleksandar Milosavljević 15.11.2013., 13:48\nVaterpolo savez Srbije pruža punu podršku svim klubovima članovima VSS, apeluje i moli nadležne institucije za razumevanje i toleranciju po pitanju odnosa sa klubovima koji reprezentuju naš najtrofejniji sport.\nTeška ekonomska situacija, koja je prisutna u našoj zemlji, nije zaobišla ni naš najtrofejniji sport i klubove koji čine našu organizaciju. U prethodnih nekoliko meseci vlasti na teritoriji opštine Stari Grad nisu pokazali želju i razumevanje da pomognu klubovima koji čine bitne članove vaterpolo porodice.\nPrvo su članovi Vaterpolo kluba Stari Grad „izbačeni na ulicu“, sa bazena SC „Milan Gale Muškatirović“, uz obrazloženje da je komercijalnije njihove termine izdavati na korišćenje građanstvu, iako je pomenuti klub na vreme izmirivao sve svoje obaveze. VK Stari Grad u svojoj školi vaterpola ima veliki broj dece koja predstavljaju bazu i osnovu za stvaranje novih kvalitetnih sportista.\nVaterpolo klubu Crvena Zvezda, zvaničnom šampionu Evrope i prvaku Srbije su puštene menice za dugovanja nastala u periodu dok je ovaj klub koristio termine na bazenu SC „Milan Gale Muškatirović“. Svoja dugovanja VK Crvena Zvezda priznaje i ne odbija svoju obavezu da ih izmiri, ali razumevanje je nešto što je izostalo i ovoga puta od strane zvaničnika opštine Stari Grad.\nPored ova dva kluba postoje naznake da će i VK Vračar biti izbačen sa bazena SC Vračar. Ovaj klub takođe ima kvalitetnu vaterpolo školu a pored rada u muškoj poseduje i jako kvalitetan rad u ženskoj konkurenciji što je posebno važno u smislu omasovljenja vaterpola i približavanja ženskoj populaciji.\nZbog svega navedenog Vaterpolo Savez Srbije, kao krovna organizacija svih vaterpolo klubova, oseća potrebu da zaštiti svoje članove i pruži im podršku u ovim teškim trenucima i situaciji koja nije prijatna ni za koga.\nCilj svih nas u srpskom društvu je da se u narednom periodu omogući besplatno ili simbolično plaćanje za bavljenje sportom za svu decu jer samo na taj način može se napraviti kvalitetna selekcija koja nije privilegija samo bogatih porodica.\nJoš jednom apelujemo na sve nadležne institucije da pokažu razumevanje za naš najtrofejniji sport, sport koji našoj zemlji i u ovim teškim trenucima donosi medalje, uspehe i priliku za radost i pored svih prisutnih problema u našem društvu. Bez pomoći i želje da se razumeju svi ovi problemi vaterpolu kao nacionalnom sportu preti još veća kriza i opasnost od gašenja mnogih klubova a samim tim i smanjivanje mogućnosti da naša zemlja nastavi da proizvodi prave šampione i prave ambasadore naše zemlje u svetu.\nVaterpolo savez Srbijevk crvena zvezdaVK Stari Grad\nPrethodna vest Partizan i Zvezda dogovorili razmenu po 300 ulaznica\nSledeća vest Šilb: Očekujem pobedu i odličnu atmosferu u Pioniru\nPartizan i Zvezda dogovorili razmenu po 300 ulaznica


Stranacki lideri potpisali Deklaraciju o reformi policije\nNedjelja, 28 Listopad 2007 10:31\nLideri šest politiÃ¨kih stranaka u BiH danas u Mostaru potpisali Delaraciju o preuzimanju obaveza za sprovoÃ°enje reforme policije, dok je u vezi sa poslednjim odlukama OHR-a dogovoreno da pravni struÃ¨njaci nastave razgovore radi prevazilaÅ¾enja nedoumica.\nPredsjednici SNSD-a Milorad Dodik, PDP-a Mladen IvaniÃ¦, SDA Sulejman TihiÃ¦, SBiH-a Haris SilajdÅ¾i, HDZ BiH Dragan ÃoviÃ¦ i HDZ-a 1990. BoÅ¾o LjubiÃ¦, na sastanku sa visokim predstavnikom u BiH Miroslavom LajÃ¨akom, saglasili su se da u roku od 30 dana bude organizovan sastanak posveÃ¦en reformi Ustava BiH.\nLajÃ¨ak je novinarima nakon sastanka rekao da Ã¦e biti nastavljeni razgovori pravnih struÃ¨njaka o posljednjim mjerama radi prevazilaÅ¾enja nedoumica i da bi do sutra ujutro trebao da bude utvrÃ°en stav o ovom pitanju.\n''Vidjeli ste u medijima da postoji prostor da se uklone nedoumice koje su nastale i ja ne bi Å¾elio da se taj prostor sada zatvori neodgovornim izjavama. Najkasnije veÃ¨eras ili sutra ujutro bi trebalo da doÃ°emo do stava po tom pitanju'', rekao je LajÃ¨ak.\nPredsjednik HDZ BiH Dragan ÃoviÃ¦ je nakon sastanka rekao da je danas potpisana izjava o reformi policije, Ã¨iji je cilj parafiranje i potpisivanja Sporazuma o stabilizaciji i pridruÅ¾ivanju, koju Ã¦e ponuditi visokom predstavniku, odnosno EU na prihvatanje.\n"Drugo pitanje je ustav BiH i zajedniÃ¨ka Å¾elja svih predsjednika stranaka je da u roku od 30 dana organizujemo sastanak posveÃ¦en reformi ustava'', rekao je ÃoviÃ¦.\nDanašnji sastanak odrÅ¾an je u ljetnikovcu Radobolja u Mostaru.\nAžurirano Nedjelja, 28 Listopad 2007 15:32


Nagrada Adamu Santovcu za film snimljen u okviru projekta “Medijske posete EU” - EU Delegacija u Srbiji\nNagrada Adamu Santovcu za film snimljen u okviru projekta “Medijske posete EU”\nBy Jovan objavljeno\t 05/10/2015 Medijske posete EU - Arhiva, Projektne aktivnosti\nNovinar Televizije N1 Adam Santovac osvojio je prvo mesto u kategoriji društveno odgovornih reportaža na Internacionalnom festivalu reportaže INTERFER u Apatinu, za dokumentarni film „Smeće za energiju“.\nNagradu – statuu Zlatne Nike – Adamu je dodelio žiri u sastavu: Pero Zubac, pesnik, predsednik žirija, Dušan Đoković, direktor Akademije umetnosti iz Beograda, Nemanja Santrač, član gradskog veća Sombora za kulturu i Vanja Meandžija, producent RTL-a iz Zagreba.\nDokumentarni film Santovca “Smeće za energiju” snimljen je prilikom posete Beču u junu 2015, u okviru projekta Delegacije EU u Srbiji „Medijske posete Evropskoj uniji“ koji realizuje Britanski savet.\nOvaj projekat namenjen je novinarima informativnih redakcija iz Srbije koji izveštavaju o temama i pitanjima relevantnim za proces evropskih integracija.\nUz pomoć pri identifikovanju i kontaktiranju relevantnih ljudi, institucija i zvaničnika iz Evrope, novinari imaju jedinstvenu priliku da dobiju informacije i utiske iz prve ruke o temama koje sami predlažu iz određene evropske zemlje, kao i da im ta iskustva pomognu u poređenjima i analizi takvih tema u Srbiji.\nCilj projekta je da kroz ovakvu podršku novinarima omogući građanima Srbije da čitaju, gledaju i slušaju raznovrsnije sadržaje i vesti o iskustvima EU u procesu reformi kao i da bolje razumeju različite aspekte procesa pristupanja Evropskoj uniji.\nNagrađeni film Adama Santovca možete pogledati ovde


Iz Naroda i Pravde policiji prijavili krivotvorenje dokumenta sa ciljem političke diskreditacije – Narod i Pravda\nIz Naroda i Pravde policiji prijavili krivotvorenje dokumenta sa…\nZvaničnici Naroda i Pravde danas su MUP-u KS prijavili nepoznatu osobu koja je, zloupotrebljavajući memorandum Naroda i Pravde, sastavila i u javnost plasirala krivotvoreni dokument koji govori o navodnim smjernicama za medijsko djelovanje Naroda i Pravde. Iz Naroda i Pravde navode da se radi o potpuno krivotvorenom dokumentu koji je lažan kako po porijeklu, tako i po sadržaju.\nZvaničnici Naroda i Pravde policijskim organima su saopćili svoja saznanja o postojanju dokumenta, njegovom sadržaju i mogućem porijeklu, te su od policijskih organa zatražili istragu kako bi se otkrilo ko je dokument krivotvorio i distribuirao, te sa kojom krajnjom namjerom.\n„Iz površne analize vidljivo je da je dokument potpuno krivotvoren. Zloupotrebljen je memorandum Naroda i Pravde, dokument nije potpisan niti ima pečat. Također, analiza sadržaja otkriva da je dokument potpuno lažan. Naime dokument je datiran na 19. april, što je nedjelja, a u samom tekstu dokumenta spominje se afera o kupovini respiratora, što se u javnosti pojavilo tek sedam dana kasnije, odnosno 27. aprila. U tekstu se spominju opštinski i mjesni izvršni odbori, iako Narod i Pravda ima isključivo povjereništva na svim nivoima stranačkog organiziranja“, rekao je Mirza Selimbegović, generalni sekretar Naroda i Pravde nakon prijave slučaja policiji.\n„Naše djelovanje je javno i transparentno, nikada se nismo bojali iznijeti kritiku i uvijek smo javno iznosili naše stavove. U vrijeme pandemije nastojimo biti konstruktivna opozicija, nismo galamili i mahali praznim riječima, imali smo puno razumijevanja za okolnosti u kojima vlast djeluje, predlagali smo zakone i druga konkretna rješenja. No, nismo i nećemo se libiti ni kritikovati jer je očigledno da postoji cijela struktura sa poznatim pojedincima na čelu koja pandemiju koristi za pljačku, pri tome dovodeći u opasnost zdravlje i živote građana o čemu najbolje svjedoči afera sa kupovinom respirator“, navodi se u saopćenju Naroda i Pravde.\n„Nismo do sada niti ćemo se u budućnosti ikada u političkoj areni koristiti lažima, podvalama i krivotvorenjima što je, očigledno, svojstveno pojedinim strankama i pojedincima unutar tih stranaka kada je u pitanju borba protiv Naroda i Pravde“, kaže se na kraju saopćenja.


Dan online - Ekonomija: Izvoz 159, uvoz 963 miliona - 2018-06-26\nEkonomija SPOLJNOTRGOVINSKA RAZMJENA ZA PET MJESECI Izvoz 159, uvoz 963 miliona\nUkupna spoljnotrgovinska robna razmjena za pet mjeseci iznosila je 1,12 milijardi eura, što je 13 odsto više u odnosu na isti period prošle godine, podaci su Zavoda za statistiku. Iz Monstata je saopšteno da je izvezena roba vrijedna 159,3 miliona eura, što je 12,3 odsto više u odnosu na uporedni period, dok je uvoz bio viši 13,1 odsto i iznosio je 963 miliona eura.\n– Pokrivenost uvoza izvozom iznosila je 16,5 odsto i manja je u odnosu na isti period prošle godine – piše u saopštenju.\nU strukturi izvoza najviše su zastupljeni proizvodi svrstani po materijalu, u iznosu od 47,3 miliona eura, koji čine obojeni metali 32,4 miliona eura, gvožđe i čelik 9,4 miliona eura. U strukturi uvoza najviše su zastupljeni mašine i transportni uređaji u iznosu od 278 miliona eura, koji čine drumska vozila 77,9 miliona eura i električne mašine, aparati i uređaji 54,8 miliona eura. Najveći spoljnotgovinski partneri u izvozu bili su Srbija sa 35,4 miliona eura, Mađarska 20 miliona eura i Bosna i Hercegovina (BiH) 13,3 miliona eura. U uvozu, najveći spoljnotrgovinski partneri su bili Srbija sa 175,9 miliona eura, Kina sa 123,4 miliona eura i Njemačka 81,6 miliona eura.


Home / Lokalna samouprava / Poseta ambasadorke Slovačke Pirotu\nAmbasadorka Slovačke u Srbiji Dagmar Repčekova posetila je danas Pirot gde je najpre razgovarala sa gradonačelnikom Pirota mr Vladanom Vasićem koji se zahvalio na donaciji Republike Slovačke – automatskoj meteorološkoj stanici koja je instalirana u Regionalnoj deponiji Pirot.\n-Razgovarali smo i o daljim mogućnostima za saradnju na polju zaštite životne sredine, unapređenju kvaliteta života romske populacije, uskoro očekujemo i ovi kontigent pograničnih policajaca iz Slovačke koji pomažu u čuvanju naše granice. Mislim da je naša saradnja veoma dobra i potrudićemo se da bude još bolja-kazao je Vasić, koji je Repčekovu primio sa zamenikom gradonačelnika Vidojkom Panajotovićem i pomoćnicom gradonačelnika za vanprivredu Milicom Golubović.\n-Mnogo sam čula o Pirotu, dobila sam dosta pisama o saradnji, obezbedili smo i donaciju koja se uklapa u našu nameru da se posvetimo čišćenju otpada, počev od komunalnog do opasnog otpada. Počeli smo i projekat ekonomske identifikacije na nivou opština. Za sad je saradnja napravljena sa pet opština, ali se nadamo da će i Pirot biti deo tog projekta-kazala je ambasadorka Repčekova.\nAmbasadorka Repčekova je posetila i Radionicu za izradu pirotskog ćilima “Damsko srce”, Regionalnu deponiju Pirot, Mlekarsku školu i Muzej Ponišavlja.\nAmbasadorka Kanade u poseti Pirotu\nDelegacija Mlekarske škole na svečanom prijemu u…\nPovezanodagmar repčekovaistaknutomilica golubovićpirotposetaslovačkavidojko panajotovicvladan vasic\n← Previous Story Ambasador Repčekova: Pirot ima modernu deponiju, bolju od deponija u pojedinim EU zemljama\nNext Story → Na pomolu saradnja Mlekarske škole i Slovačke


Hrvatsko ministarstvo uputilo protestnu notu Srbiji\nMinistarstvo spoljnih i evropskih poslova (MVEP) Hrvatske uputilo je danas protestnu notu Srbiji zbog “neprihvatljivih izjava” srpskih funkcionera o poništenju presude kontroverznom hrvatskom kardinalu iz Drugog svetskog rata Alojziju Stepincu.\nHrvatsko ministarstvo smatra da se izjavama predsednika Srbije Tomislava Nikolića i mandatara Aleksandra Vučiča “na neprimeren i revizionistički način ocenjuju Hrvatska i delovanje njenih institucija, što predstavlja direktno mešanje u unutrašnja pitanja susedne zemlje”, prenela je agencija Hina.\nAgencija navodi da MVEP smatra da takva retorika podstiče raspirivanje netrpeljivosti izmedju dva naroda i udaljava Srbiju od prihvatanja evropskih vrednosti i priključenja evropskoj porodici.\nTakodje se pozivaju srpski zvaničnici da svoj diskurs usmere ka jačanju dobrosusedskih odnosa i da se, kako navodi Hina, umesto tendencioznih verbalnih obračuna prožetih neistinama i istorijskim revizijama posvete racionalnom dijalogu o svim pitanjima važnim za odnose dve zemlje.\nU tom kontekstu prenosi se izjava predsednika Srbije Tomislava Nikolića da “Hrvatska zatrpava jame u koje su ustaše pokapale Srbe, ali ako ovako nastavi iskopaće ponor u koji će upasti i ostati sama, bez podrške civilizovanog, anifašističkog i antinacionalnog dela čovečanstva”.\nHina navodi i izjavu Aleksandra Vučića o tome da Srbija želi dobre odnose sa Hrvatskom i da će uvek biti na strani antifašizma, ali da poništenje presude Stepincu više govori o Hrvatskoj, nego o Srbiji.\nZagrebački Županijski sud poništio je u petak presudu Stepincu kojom je 1946. bio osudjen zbog saradnje s italijanskim i nemačkim okupatorom i ustaškim režimom u NDH, za prisilno katoličenje Srba, ali i za neprijateljsku propagandu nakon kraja rata čiji je cilj bio ugrožavanje državnog uredjenja FNRJ.\nOsudjen je na 16 godina zatvora s prisilnim radom i petogodišnji gubitak političkih i gradjanskih prava.


TotalCar.rs » Hyundai Ioniq premijerno u januaru, sa tri opcije pogona\nhibrid, Hyundai, novo, teaser\nHyundai je objavio prvu „tizer“ fotografiju novog hibridnog modela Ioniq.\nNakon meseci nagađanja i „špijunskih“ fotografija, približilo se predstavljanje prvog punokrvnog hibrida iz Hyundaija Twituj ovo!. Model će se, kao što je već poznato, zvati Ioniq i biće najpre prikazan na matičnom, južnokorejskom tržištu u januaru, dok bi „pohod po svetu“ mogao da počne od marta, sa evropskom i severnoameričkom premijerom na salonima u Ženevi i Njujorku.\nPrema navodima proizvođača, njihova vizija je da ponude bogat izbor opcija pogona, bez bilo kakvog „kompromitovanja“ izgleda vozila i uživanja u vožnji. Hyundai takođe eksplicitno iskazuje svoje pretenzije da postane „lider na globalnom tržištu ‘zelenih’ automobila“.\nHyundai za sada tehničke podatke drži obavijene velom tajne, ali, ako se može suditi po ovom „tizeru“, vidi se da bi vozilo trebalo da bude u formi prilično velikog hečbeka sa petoro vrata, sa niskom haubom i visokim zadnjim krajem vozila, sa oblikom koji pomalo podseća na „blizance“ Opel Ampera / Chevrolet Volt. Pa ipak, čini se da bi osnovna linija karoserije ipak mogla da bude aerodinamičnija (i elegantnija), a u skladu sa aktuelnom modom očekuju se i prednja i zadnja LED svetla.\nPrema navodima južnokorejskog giganta, Ioniq će biti „prvi automobil bilo kog proizvođača koji će ponuditi tri opcije pogona u jednom obliku karoserije“: hibridni pogon sa kombinacijom benzinskog i električnog motora, isti takav tip pogona, ali sa „plug-in“ opcijom, kao i čisto električni pogon.\nVozilo se zasniva na potpuno novoj platformi, koja je projektovana namenski za pomenute raznolike vidove pogona. U „čisto električnoj“ (EV) varijanti pogona, novi Hyundai pokretaće litijum-jonske baterije velikog kapaciteta i visokog nivoa iskorišćenja. „Plug-in“ hibridni model (PHEV), sa druge strane, teži da ostvari optimum u pogledu autonomije vožnje i redukcije emisije štetnih gasova. I konačno, hibridna varijanta (HEV) koristiće benzinski motor, dok će se kretanje vozila iskorišćavati za punjenje baterija. Za sada se ne navodi koji tip baterija će se koristiti za varijante HEV i PHEV.\nIz Hyundaija su se potrudili i da objasne genezu imena vozila.\nPrva tri slova (Ion) naravno treba da probude asocijacije na jone i naelektrisanje i da podsećaju na „inteligentnu kombinaciju“ električnih pogona, dok Q prema objašnjenju iz kompanije treba da označava „potpuno svež, novi pristup u projektovanju ovog naprednog modela sa niskom emisijom gasova“. Mi bismo pre rekli da nas Q u ovom kontekstu više podseća na šifrovano ime šefa tima tehničkih genijalaca iz filmske sage o Džejmsu Bondu.\nZa Ginisa: Najveća parada elektroautomobila na svetu\nNovi Land Rover Defender dobija elektrifikovanu verziju


Tjurdenjev: NIS nastavlja sa ulaganjima uprkos krizi | SEEbiz.eu\nTjurdenjev: NIS nastavlja sa ulaganjima uprkos krizi\nObjavljeno: 10.08.2020 / 15:02\nNOVI SAD - Naftna industrija Srbije (NIS) će, uprkos krizi, nastaviti sa ulaganjima u kapitalne projekte koji će doprineti daljem razvoju kompanije, rekao je danas generalni direktor Kiril Tjurdenjev.\n"Smanjili smo troškove, izvršili prioretizaciju investicija, ali štednja na račun dugoročnog razvoja kompanije za NIS nije i neće biti opcija. Ostajemo fokusirani na projekte koji će kompaniji, ali i Srbiji, doneti najviše benefita u budućnosti", rekao je Tjurdenjev u intervjuu "Politici".\nPrema njegovim rečima, bez obzira na tešku situaciju na tržištu izazvanu padom cena nafte i pandemijom korona virusa, NIS nije smanjivao zarade, niti je otpuštao zaposlene, već je uspeo da očuva finansiranje ključnih projekata.\n"Ukupno smo u prvoj polovini 2020. godine uložili 14,5 milijardi dinara, što je pravi podvig imajući u vidu uslove u kojima smo poslovali", rekao je on i dodao da se kriza očekivano odrazila na finansijske rezultate kompanije.\nTjurdenjev je naveo da je jedan od ključnih projekata NIS-a, "Duboka prerada" u Rafineriji nafte Pančevo, u fazi izvođenja predstartnih aktivnosti.\n"Kada bude počela sa radom, "Duboka prerada" u Rafineriji nafte Pančevo će nam omogućiti da proizvodimo veće količine belih derivata - dizela, benzina i TNG-a i da smanjimo ili odustanemo od proizvodnje crnih derivata, pre svega mazuta. Sasvim konkretno, za vozače "Duboka prerada" znači veće količine najkvalitetnijih goriva domaće proizvodnje. Za nas to znači i novi proizvod, naftni koks, koji se koristi u građevinarstvu i sada se uvozi u Srbiju", rekao je Tjurdenjev.\nOn je dodao da je ta investicija vredna više od 300 miliona evra i u ovom trenutku u toku je izvođenje predstartnih aktivnosti.\nOcenio je da se NIS razvija zahvaljujući uspešnoj saradnji najvećih akcionara, "Gasprom njefta" i Republike Srbije.\n"Od kada je "Gasprom njeft" došao u Srbiju postoji konsenzus sa Vladom Srbije u donošenju odluka o NIS-u i mi se radujemo daljem razvoju kompanije na zadovoljstvo oba naša najveća akcionara. Naša Skupština akcionara odlučila da i u ovoj godini, uprkos krizi, NIS isplati 25 odsto prošlogodišnje neto dobiti na ime dividende", rekao je generalni direktor.\nOn je dodao da NIS ima nekoliko ključnih prioriteta do kraja godine.\n"Pre svega, zdravlje i bezbednost zaposlenih i potrošača, jer se pandemija nije završila. Zatim, održavanje socijalne stabilnosti naših zaposlenih koji izuzetno marljivo rade u ovim složenim uslovima. I veoma važno, očuvanje likvidnosti kompanije i obezbeđivanje pozitivnog novčanog toka, koji će nam omogućiti finansiranje ključnih projekata koji razvijaju NIS", rekao je Tjurdenjev.\nPrema njegovim rečima, NIS i "Gasprom njeft" i u uslovima krize nastavljaju sa društveno odgovornim aktivnostima.\nTagovi: Kiril Tjurdenjev, Gazprom, Gazpromnjeft, Naftna industrija Srbije, Rafinerija nafte Pančevo\nZAGREB - Ina je u ponedjeljak objavila javni poziv za upis 5-godišnje obveznice na domaćem tržištu, vrijedne do najviše dvije milijarde kuna, s fiksnom kamatnom stopom koja se isplaćuje polugodišnje.\nCijene nafte iznad 76 dolara, trgovci procjenjuju utjecaj omnikroma na potražnju\nLONDON - Cijene nafte porasle su u ponedjeljak na međunarodnim tržištima iznad 76 dolara budući da trgovci nakon vala straha koji je izazvala pojava nove varijante koronavirusa čekaju nove informacije kako bi procijenili njezin utjecaj na potražnju.


Poznati svi učesnici – Žreb 21. oktobra u Pragu\nPoznato je svih 16 reprezentacija koje će igrati na XXVII EP 2011. u konkurenciji odbojkaša od 10. – 18. septembra u Austriji i Češkoj. U III rundi kvalifikacija plasman na prvesntvo Evrope izborili su Belgija, Turska i Estonija, koji su eliminisali Španiju, Grčku i Holandiju. Žreb za XXVII EP 2011. obaviće se 21. oktobra u Pragu.\nSrbija maksimalno protiv Kube\nSeniori Srbije ostvarili su maksimalnu pobedu u prvom, od dva priajteljska meča protiv Kube. Srbija je večeras, u dvorani Šumice, pobedila Kubu sa 3:0, po setovima 25:20, 25:20 i 25:21, posle 61 minuta igre.\nRusija pobednik turnira\nOdbojkaši Rusije pobednici su međunarodnog turnira “Trofej Beograd 2010.”. Rusija je večeras u poslednjem, 3. kolu pobedila Srbiju sa 3:2, po setovima 25:22, 23:25, 25:17, 18:25 i 15:11, posle 112 minuta igre. Drugo mesto osvojila je Kuba, Bugarska je treća, a Srbija četvrta.\nKuba drugom pobedom završila turnir\nKuba je ostvarila drugu pobedu na turniru, pošto je večeras u poslednjem, 3. kolu pobedila Bugarsku sa 3:1, po setovima 25:21, 25:21, 21:25 i 25:20, posle 94 minuta igre.\nBugarska je večeras u meču 2. kola međunarodnog turnira “Trofej Beograd 2010.”, pobedila Srbiju sa 3:1, po setovima 25:17, 21:25, 25:21 i 29:27, posle 101 minuta igre.


Sjedinjene Američke Države, Velika Britanija i Turska vrše snažan pritisak, pre svega na pojedine afričke države, da glasaju za prijem Kosova u Interpol, prenose "Novosti".\nNaime, predstavnici Gvineje požalili su se u Dubaiju na pritiske kojima su izloženi da podrže Prištinu, a kako su preneli upravo ove tri zemlje prednjače u pristiscima.\n- Zadatak nekih članova delegacija ove tri zemalje je da, u pauzama zasedanja Generalne skupštine Interpola, u stopu prate predstavnike iz Afrike kako bi ih, uz brojne pretnje, naterali da podrže tokom glasanja Prištinu - navodi izvor lista sa generalne skupštine Intepola u Dubaiju i dodaje da su predstavnici Gvineje naveli da su oni samo jedna od afričkih zemalja koja je izložena pritiscima.\nPrema istim navodima, sličan problem imali i članovi delegacija iz nekih drugih delova sveta, poput Bahreina.\nPredstavnici Gvineje su ispričali i neke detalje, tvrdeći da se dešava da se predstavnici tri pomenute zemlje "bukvalno ne odvajaju od predstavnika pojedinih država", ali i da "prete i ucenjuju".\n- Predstavnici zemalja koje su izložene pritiscima su šokirani navalentošću i činjenicom da ne prezaju ni od čega kako bi ih ucenili i promenili njihovu odluku - navodi izvor lista iz Dubaija.\nU Dubaiju je juče počelo zasedanje 87. Generalne skupštine Interpola, a sutra bi trebalo da se glasa o zahtevu prištinskih vlasti da budu primljeni u ovu policijsku organizaciju.\nJuče je na zasedanju zabeležen incident kada je došlo do provokacija prištinske delegacije na račun predstavnika Ministarstva unutrašnjih poslova Republike Srbije, koje su se završile na ivici fizičkog incidenta.\nStefanović: Moguće manipulacije sa procesom glasanja\nMinistar unutrašnjih poslova Srbije Nebojša Stefanović, izneo je danas sumnje u legitimnost procesa glasanja i naveo da se politizacija Generalne skupštine Interpola nastavlja, ne samo od strane zemalja koje su priznale nezavisnost Kosova, već i od Generalnog sekretarijata te policijske organizacije.\nPrema njegovim rečima, tokom drugog dana zasedanja Generalne skupštine Interpola u Dubaiju, uočena je namera da se zbune države o načinu kako se glasa, navodeći kako će biti moguće ostvariti uvid u rezultate glasanja, a svesno izostavljajući činjenicu da se to ne odnosi na tajno glasanje.\nOsim toga, kako navodi izvor lista, poptuno mimo procedura, Generalni sekretarijat Interpola preuzeo je predsedavanje 87. zasedanjem Generalne skupštine, a generalni sekretar Jirgen Štok je u svom uvodnom obraćanju najviše pažnje posvetio ostavci doskorašnjeg predsednika Interpola Meng Hongveja.\nPet zamalja se pridružilo zahtevu Srbije\nSrbija je, naime, uputila zahtev da se glasanje o članstvu takozvanog Kosova "skine" sa dnevnog reda Generalne skupštine Interpola, ali on za sada nije prihvaćen i glasanje je planirano za sutra. S druge strane, prema saznanjima Tanjuga, tom zahtevu pridružilo se još pet zemalja članica Interpola - Kina, Španija, Kipar, Argentina i Surinam\nDačič telefonom s nekoliko ministara, zahvalnost za Interpol


Iako su međunarodna pravna obaveza, prava potrošača u Srbiji se ne poštuju dovoljno - Dijalog.net\nNaslovna Vesti Evropska unija Srbija i Evropska unija Iako su međunarodna pravna obaveza, prava potrošača u Srbiji se ne poštuju dovoljno\nIako su međunarodna pravna obaveza, prava potrošača u Srbiji se ne poštuju dovoljno\nPostavljeno 29. January 2020.\nBeograd, 29. januar 2020. – Položaj potrošača u Srbiji nije ni blizu onome kakav je u zemljama EU, rekao je na panel diskusiji o zaštiti potrošača u Srbiji član užeg pregovaračkog tima Srbije u pregovorima sa EU Nebojša Lazarević.\nLazarević je na skupu koji je organizovala Delegacija EU u Srbiji u saradnji sa Centrom za evropske politike (CEP) ocenio da se “prava potrošača u Srbiji ne poštuju dovoljno, iako je to međunarodno pravna obaveza naše zemlje, prema Sporazumu o stabilizaciji i pridruživanju“.\n“Ono na čemu mora da se radi jeste primena propisa, ali i ispravljanje sektorskih propisa. Vreme je da iskoristimo proces pregovora sa EU i moguće otvaranje poglavlja 28, da napravimo pomak i na suštinskom planu“, naveo je Lazarević.\nPrema njegovim rečima “potrošači u Srbiji se najviše suočavaju sa najhorizontalnijim smislom zaštite potrošača, uslugama, proizvodima, garancijama, i da su najveći problemi tamo gde je država pružalac usluga, poput komunalija, parking servisa, Infostana“.\nProgramski menadžer CEP Dušan Protić kazao je da je “zakonodavstvo u Srbiji u najvećoj meri usklađeno sa odgovarajućim pravilima koji se odnose na zaštitu potrošača na području EU“.\n“Problemi koji se javljaju kod nas su sistemski i vezani su za sve oblasti koje podrazumevaju primenu prava, ali ima i specifičnih problema. Zaštita potrošača je i pravna i ekonomska oblast, pa je u velikoj meri uslovljena i tržišnim kretanjima“, objasnio je Protić.\nOn je rekao da “tamo gde vlada snažna tržišna ekonomija trgovci vode računa o pravima potrošača, jer su pod velikim konkurentskim pritiskom“.\n“Primedbe potrošača najčešće se javljaju tamo gde su odgovori na reklamacije tehnički, gde se automatski odgovara po nekim obrascima koji su usmereni na odbijanje zahteva. Ovde je važna podrška koju pružaju potrošačke organizacije koje funkcionišu u Beogradu, Nišu, Novom Sadu i Kragujevcu“, naveo je Protić, prenosi Euractiv.\nOznakeCEPDelegacija EU u SrbijiPoglavlje 28potrošačka prava\nPrethodno Nemački poslanici traže informaciju o video nadzoru Huaveja u Beogradu\nSledeće Visoki savet sudstva: Na delu namera da se sudstvu oduzmu atributi ravnopravne grane vlasti\nCEP: Loša iskustva sa lokalnom upravom ima 55% građana\nBeograd, 12. avgust 2021. – Negativno iskustvo sa lokalnom upravom ima 55 odsto građ…\nNOPS: “Pitanje polisa osiguranja može se rešiti tako da se cena određuje u skladu sa prometom”\nBeograd, 6. novembar 2020 – Ukoliko se problem sa licencama za turističke agencije n…\nPopović: Otvoriti Erazmus+ program i za studente lošijih finansijskih mogućnosti\nBeograd, 30. oktobar 2020. – Uticaj obrazovnog programa EU “Erazmus+” na…\nTop Tags vladavina prava evropske integracije Vlada Republike Srbije Evropska unija OCD Društvo mladi istraživanje Srbija i Evropska unija mediji ljudska prava konkurs Evropska komisija Civilno društvo lokalna samouprava


Premijer USK Husein Rošić: Uskoro jedinstveni centar za migrante | Krajina.BA\nOn je u intervjuu za “Nezavisne” najavio skoro formiranje jedinstvenog prihvatnog centra za migrante na području ovog kantona.\nNN: Kako ocjenjujete rezultate sastanka u Sarajevu u vezi s migrantskom krizom i koje su ključne stvari koje ste dogovorili kako bi se riješila složena situacija oko boravka migranata na području USK?\nROŠIĆ: Zadovoljan sam time što se napokon ozbiljno pristupilo rješavanju migrantske krize, jer mi smo prije nekoliko mjeseci upozoravali šta se može desiti i ovo je prvi put da se planira uraditi nešto konkretno. Moram istaći kako imamo problema s određenim brojem migranata koji se asocijalno ponašaju, koji su nasilni, vrše krivična djela, remete javni red i mir i na taj način uznemiravaju građane. Dogovorili smo da 50 stranih državljana takvog karaktera prebacimo u migracioni centar u Hadžićima, kod Sarajeva, koji bi trebalo da bude u funkciji već naredne sedmice.\nVeć sam dao nalog Ministarstvu unutrašnjih poslova USK da takve osobe evidentira i načini spisak kako bismo ih mogli transportovati. Također, dogovoreno je da naredne sedmice ekspertni tim Vijeća ministara BiH posjeti naš kanton, kako bi obišli nekoliko hala “Agrokomerca”, gdje bismo mogli formirati jedinstveni centar za migrante na području USK. Takva potencijalna lokacija nalazi se u mjestu Donja Vidovska, nadomak Velike Kladuše, to bi nam omogućilo da sve migrante okupimo na jednom mjestu i uspostavimo efikasniji humanitarni, zdravstveni i bezbjednosni nadzor.\nNN: U kojem bi se smjeru u narednom periodu mogla kretati migrantska kriza na području USK?\nROŠIĆ: Mora se zatvoriti granica prema Srbiji i Crnoj Gori, a s tim se složio i ministar sigurnosti BiH Dragan Mektić, jer upravo iz tog smjera ulazi najveći broj migranata u BiH. Za očekivati je da će oni i dalje pristizati na područje USK, jer je ovo njihova tranzitna ruta prema zapadnoj Evropi, mada treba očekivati da će taj intenzitet jenjavati. Međutim, dodatni problem je što policija iz Hrvatske i Slovenije vraća migrante, pa je tako u četvrtak 20 migranata vraćeno sa slovenačke teritorije u USK. Naša policija je dosad samo na području našeg kantona legitimisala 2.060 stranih državljana, međutim još veći je broj onih koji nisu legitimisani. Tako zvanična cifra od 5.000 migranata na području Bosne i Hercegovine postaje sumnjiva, mislim da ih ima mnogo više.\nNN: O migrantima u USK trenutno najviše brinu Crveni krst i nekoliko humanitarnih organizacija. U jednom trenutku iz Crvenog krsta su najavili gašenje javne kuhinje zbog ekonomskih poteškoća i izostanka podrške nadležnih institucija. Kako prebroditi takvu situaciju?\nROŠIĆ: Kako se ne bi ugasila javna kuhinja mi smo intervenisali sa 10.000 maraka, a uskoro ćemo u iste svrhe uplatiti još 20.000. Predsjedavajući Vijeća ministara BiH Denis Zvizić obećao je da će već naredne sedmice u ove svrhe biti izdvojeno 50.000 maraka. U narednom periodu pokušaćemo uspostaviti efikasniji sistem kako bismo riješili problem ishrane migranata.\nNN: Zdravstvena briga o migrantima je također jedan od gorućih problema, jer su zdravstvene ustanove najavile prestanak svojih aktivnosti, opet zbog izostanka podrške nadležnih institucija. Kako riješiti taj problem?\nROŠIĆ: Obećana nam je pomoć i dolazak “Ljekara bez granica”, a na račune zdravstvenih ustanova, prije svega u Bihaću i Velikoj Kladuši, gdje boravi najveći broj migranata, transferiraćemo dodatna sredstva u skladu s našim mogućnostima. Zdravstveni timovi su u proteklom periodu uspjeli situaciju držati pod kontrolom i spriječiti eventualno izbijanje epidemija. Trenutno imamo 84 registrovane osobe zaražene svrabom i šugom, ali ova lica su sada pod liječničkim tretmanom. Namjera nam je da, kada formiramo jedinstveni prihvatni centar za migrante, unutar njega uspostavimo i zdravstvenu ambulantu za potrebe stranih državljana.\nNN: Kako ocjenjujete trenutnu bezbjednosnu situaciju na području USK?\nROŠIĆ: Pripadnici policije drže situaciju pod kontrolom, svakodnevno se vrše kontrole i provjere stranih državljana. Naravno, ukoliko bi se njihov broj povećavao to bi nam moglo stvoriti dodatne probleme zbog nedovoljnog broja policijskih službenika. Dobili smo obećanje ministra Mektića o dobijanju policijske podrške s viših nivoa u smislu slanja dodatnih snaga za ispomoć i smatram kako ćemo situaciju i dalje držati pod kontrolom.\nPrethodni članakStijena: Benzinska “Pilipović – Benz” donirala pomoć za 600 migranata\nNaredni članakOmladinska banka Bosanska Krupa: Potpisano 19 ugovora vrijednih 41.648,00 KM


Generalni konzul Mađarske u Subotici Janoš Babić izjavio je danas da će oko 180.000 vojvođanskih Mađara koji imaju dvojno državljastvo imati pravo da glasa na referendumu o kvotama za izbeglice koji je juče usvojio mađarski parlament.\n“Mi smatramo da mađarski državljani imaju pravo da odlučuju o tome sa kime žele da žive zajedno na teritoriji Mađarske”, rekao je Babić novinarima u Generalnom konzulatu Mađarske.\nOn je kazao da će na referendumu početkom septembra pravo glasa imati oko 180.000 dvojnih državljana koji će odlučivati o obaveznom prihvatanju migranata koji je nedavno Brisel predložio, a da će Mađari van Mađarske imati mogućnost da se na referendumu pismenim putem izjasne o ovom pitanju.\n“Glasanje na referendumu će se odvijati na isti način kao što je to bio slučaj i za vreme izbora 2014. godine”, rekao je Babić.\nPočetkom septembra će u Generalnom konzulatu Mađarske dvojnim državljanima biti omogućeno da besplatno zatraže i elektronsku ličnu kartu koja će funkcionisati i kao putna isprava, pa će tako svi neophodni podaci biti navedeni na toj jednoj kartici koja će u narednom periodu podrazumevati i brojne pogodnosti.


Uručena posthumna odlikovanja za 46 poginulih boraca - Glas Srpske\nSrna 15.10.2021 13:39\nTREBINjE-Posthumna odlikovanja predsjednika Republike Srpske Željke Cvijanović za 46 poginulih boraca Vojske Republike Srpske iz Trebinja i Bileće uručena su danas u Trebinju, odakle je poručeno da svi danas, više nego ikada, imaju obavezu da svim demokratskim sredstvima brane Republiku Srpsku i vrijednosti za koje su oni položili svoje živote.\nOdlikovanja je predstavnicima porodica poginulih boraca, u ime predsjednika Republike, uručio gradonačelnik Trebinja Mirko Ćurić. Savjetnik predsjednika Republike Srpske Slobodan Župljanin rekao je da Republika Srpska i predsjednik Srpske, uručenjem posthumnih odlikovanja poginulim borcima, još jednom izražavaju zahvalnost i poštovanje prema žrtvi koju su borci dali za Republiku Srpsku i slobodu koju danas imamo.\nOn je rekao novinarima, nakon uručenja odlikovanja, da nema svetije dužnosti od poštovanja njihove žrtve i da oni zaslužuju da ih se sjećamo svih 365 dana u godini, jer se jedino tako može sačuvati istina o tome šta su srpski heroji radili u posljednjem ratu.\n"U suprotnom, ono što govore naši neprijatelji jednog bi dana moglo postati istina i zbog toga danas, više nego ikada, imamo obavezu da svim demokratskim sredstvima branimo vrijednosti za koje su oni položili svoje živote", poručio je Župljanin, koji je i potpredsjednik Organizacije starješina Vojske Republike Srpske.\nOn je ukazao da su danas napadi na Republiku Srpsku i na slobodu srpskog naroda skoro podjednako žestoki i jaki kao što su bili devedesetih godina prošlog vijeka.\n"Ali sam siguran da institucije Republike Srpske i srpski narod mogu dati podjednako snažan odgovor i da su trajna i neupitna kategorija", naglasio je Župljanin. On je istakao da će se rješavati problemi zaposlenja djece poginulih boraca u što kraćem roku i da se za to moraju uložiti dodatni napori. Predsjednik Predsjedništva Gradske boračke organizacije Trebinja Pero Vukalović rekao je da mu je čast što je prisustvovao uručenju odlikovanja za borce koji su svoje živote ugradili u temelje Republike Srpske.\n"Oni su svojim životima spriječili razaranje našeg grada i Hercgovine i neka nova vješala pod platanima i punjenje jama po Hercegovini", istakao je Vukalović. On je dodao da je razočaran što 25 godina poslije rata te kategorije stanovništva još nisu zbrinute i da u Trebinju još ima 40 djece poginulih boraca koji nemaju zaposlenje. Ćurić je zahvalio Cvijanovićevoj za odlikovanja poginulum borcima.\n"Prošlo je dosta vremena, ali nikada nije kasno. Oni su dali najznačajnije za Republiku Srpsku – svoje živote i moramo da imamo poštovanje i razumijevanje prema njima. To su ljudi koji su zaslužni što imamo Republiku Srpsku i slobodu", rekao je Ćurić. On je izrazio očekivanje da će sljedeće godine svim porodicama poginulih boraca biti uručena odlikovanja.\n"Sigurno je da ima još zahtjeva boraca koji su ostali nezavršeni, ali tu sam uvijek sa saradnicima da djelima dokažemo šta smo uradili", istakao je Ćurić. Supruga poginulog borca Borika Mrkajić rekla je da njoj i njenoj porodici ovo odlikovanje mnogo znači i zahvalila svima koji su učestvovali u organizaciji dodjele odlikovanja.\n"Možda malo kasni, ali nikad nije kasno", rekla je Mrkajiću i istakla da je, kada joj je suprug poginuo u ratu, ostala sa dva sina koji su tada imali 14 i osam godina, a koji su sada odrasli ljudi, završili su fakultete i rade. Supruga poginulog borca Sena Mrković zahvalila je Cvijanovićevoj za odlikovanje njenom suprugu. "Nakon 30 godina od kada je nestao, konačno i ovo da se desi", rekla je Mrkovićeva i dodala da su njihova djeca tada imala pet i osam godina.\nPredsjednik Republike Srpske odlikovala je ukupno 396 poginulih boraca Vojske Republike Srpske Medaljom zasluga za narod povodom Vidovdana-krsne slave Vojske Srpske i 15. septembra - Dana poginulih i nestalih u odbrambeno-otadžbinskom ratu, na inicijativu Boračke organizacije Republike Srpske i Republičke organizacije porodica zarobljenih i poginulih boraca i nestalih civila, a na prijedlog Ministarstva rada i boračko invalidske zaštite. Odlikovanja su uručena u Kulturnom centru Trebinja.


Simon Grabovac predsednik Pesničke republike na fijakeru\nPesnici su došli iz 43 grada iz Srbije i regiona. Za predsednika je imenovan pesnik Simon Grabovac, za ambasadore i počasne konzule brojni pesnici iz stranih država, dok je himna nove republike Banatsko veliko kolo.\n- Banat kao specifičan kulturno-istorijski prostor, koji se proteže na teritoriji tri države: Srbije, Mađarske i Rumunije, oduvek je bio, i još uvek je, mesto življenja čak 26 naroda i etničkih grupa. Tako su i u Pesničku republiku, svi ljudi dobre volje iz celog sveta, dobro došli – saopštili su novoosnovane Republike.\nRadovan Vlahović osnivač manifestacije i autor Ustava Pesničke republike, književnik i direktor Banatskog kulturnog centra, imenovao je predsednika, vladu, ambasadore i počasne konzule.\n- Mnogo je nevernih Toma kad je u pitanju Pesnička republika. Oni veruju televiziji, novinama i političarima, namesto da osluhnu glas svog unutrašnjeg bića i daju svom životu, iskazivanjem kroz umetničko stvaralaštvo, uzvišeni i neponovljivi smisao – rekao je Vlahović.\nPesnička republika izdavala je pasoš i državljanstvo svakom pesniku koji je nastupao na manifestaciji u Novom Miloševu, a svi pesnici su upisani i u Knjigu državljana.\nNastup svakog pesnika biće objavljen na Jutjubu. Njihove pesme će biti štampane u posebnom zborniku pod nazivom Pesnička republika koji će besplatno biti deljen autorima na 8. Evropskom fejsbuk pesničkom festivalu u martu 2017. u Novom Sadu.


JDP zatvorio scenu Bojan Stupica jer nije bezbedna\nTramp: Lider Severne Koreje počeo da nas poštuje\nJugoslovensko dramsko pozorište (JDP) privremeno je zatvorilo scenu “Bojan Stupica” iz tehničko-bezbednosnih razloga, saopšteno je danas iz te beogradske pozorišne kuće.\nKako se navodi u saopštenju, odluku o zatvaranju druge scene JDP-a doneo je Upravni odbor pozorišta 30. septembra na osnovu rešenja Sektora za vanredne situacije u Ministarstvu unutrašnjih poslova Srbije i nalaza Agencije za investicije i stanovanje Beograda.\nPredstave s repertoara Teatra “Bojan Stupica”, do daljeg, biće igrane na scenama “Ljuba Tadić” i Studio JDP.\nSa tom odlukom o privremenom zatvaranju scene i svim okolnostima zbog kojih je doneta upoznati su Sekretarijat za kulturu grada Beograda i gradonačelnik Siniša Mali, koji je dao saglasnost da se u najkraćem roku pokrenu aktivnosti na izradi projekta rekonstrukcije Teatra “Bojan Stupica”.\nTeatar “Bojan Stupica” nosi ime slavnog reditelja, arhitekte i osnivača JDP, a za 46 godina kontinuiranog rada, ta scena iznedrila je neke od najvažnijih i najpoznatijih predstava srpskog i jugoslovenskog teatra – od Bube u uhu sa Nikolom Simićem, Pučine i Ruženja naroda u režiji Dejana Mijača, Balkanskog špijuna sa Danilom Batom Stojkovićem, do novih kultnih predstava kao što su Šine, Skup i Hadersfild.\nOvo nismo očekivali: OVAJ glumac je najplaćeniji na svetu…\nFeniks: Hiljade na protestu protiv Trampa, kamenjem na…\nEkstremisti u Barseloni kupovali noževe i sekiru između dva…\nIstraživanja pokazuju: Evo šta najviše privlači starije…


Bori Stankoviću nagrada za životno delo | Najnovije vesti - Srbija danas\n22.06.2015. • 16:30 Tanjug\nBori Stankoviću nagrada za životno delo\nFIBA uručila veliko priznanje nekadašnjem košarkašu i funkcioneru.\nPočasni predsednik Košarkaškog saveza Srbije (KSS) Borislav Bora Stanković dobitnik je nagrade za životno delo, saopšteno je na sajtu KSS. Dugodišnjem generalnom sekretaru Međunarodne košarkaške federacije (FIBA) nagradu su u petak u Mijeu uručili predsednik te organizacije Horacio Muratore i sadašnji generalni sekretar Patrik Bauman.\n- Stanković je dao nemerljiv doprinos košarci, kao igrač, trener i dugogodišnji funkcioner. Malo ko je imao uspeha u svim aspektima košarkaške igre, kao Bora Stanković - navodi se u obrazloženju nagrade.\nKao igrač Stanković je bio šampion Jugoslavije sa Crvenom zvezdom, a za nacionalni tim odigrao je 36 utakmica u razdoblju od 1948. do 1953. uključujući učešće i na Svetskom prvenstvu 1950. godine u Argentini. Kao trener sa OKK Beogradom osvojio je četiri, a sa italijanskom Oransodom jednu titulu nacionalnog šampiona.\nU Košarkaškom savezu Jugoslavije od 1954. godine Stanković je najpre bio predsednik Takmičarske komisije, a zatim čitavu deceniju (1956 – 1966) generalni sekretar. Funkciju generalnog sekretara FIBA obavljao je od 1976. do 2002. godine, od 1978. član je Međunarodnog olimpijskog komiteta (MOK), a od 1991. godine košarkaške Kuće slavnih.\nDŽENKINS: Poneo sam se neprofesionalno\nFIBA SE NE ŠALI: Novi ultimatum - Zvezda da odustane od Evrolige ili...\nTODORIĆ: Ima mesta u duši i za ovo srebro\nKSS Bora Stanković


Funkcionerska kampanja: Dominantna odlika izbornih kampanja u Srbiji od 2012. - Dijalog.net\nNaslovna Politika Funkcionerska kampanja: Dominantna odlika izbornih kampanja u Srbiji od 2012.\nFunkcionerska kampanja: Dominantna odlika izbornih kampanja u Srbiji od 2012.\nPostavljeno 5. February 2018.\nBeograd, 5. februar 2018. – Dominantna odlika izbornih kampanja u Srbiji od 2012. do sada je takozvana funkcionerska kampanja koja podrazumeva aktivnosti funkcionera na vlasti u predizbornom periodu koje se prikazuju kao njihov uobičajeni rad, a suštinski predstavljaju zloupotrebu javnih resursa za političku promociju, ocenjeno je u izveštaju Transparentnosti Srbije (TS).\nLek za eliminisanje problema funkcionerske kampanje, smatraju u TS, jesu promene u izveštavanju medija sa ciljem da se vest razdvoji od promocije.\nU izveštaju TS, koji analizira pet prethodnih izbornih ciklusa, navodi se da vođenje funkcionerske kampanje nije regulisano i da u najvećem broju slučajeva ne predstavlja kršenje zakona po važećim propisima.\nMinić je kazao da je problem i što mediji o aktivnostima funkcionera u predizbornom periodu izveštavaju ne u izbornom bloku, već u gledanijem informativnom programu, pa na taj način partije sa kojima birači identifikuju te funkcionere dobijaju izuzetnu promociju.\n"Dosadašnji monitorinzi TS su pokazali i da mediji najčešće ne izveštavaju o samom događaju ili njegovom značaju za lokalnu sredinu ili državu, već šta je funkcioner radio i rekao", kazao je Minić.\nPromena u izveštavanju medija, smatra Minić, najbolje je rešenje za eliminisanje problema funkcionerske kampanje, "tako što bi se razdvajala vest od prazne promocije".\nMinić je kazao da je primećeno i da u međuizbornim periodima, odnosno neizbornim godinama, ne prestaje promotivna aktivnost.\n"Po našoj metodologiji praćenja kampanje, što je poređenje broja promotivnih aktivnosti u predizbornom periodu sa brojem aktivnosti u prethodnoj neizbornoj godini, vidi se da ne postoji više toliki rast predizbornih aktivnosti", kazao je on.\nKako je objasnio, u izbornoj 2014. godini bilo je 9,5 puta više promotivnih aktivnosti nego 2013. kada nije bilo izbora, da bi nakon toga veliki broj ministara i funkcionera ušlo u permanentnu izbornu kampanju tako da je na poslednjim izborima broj promotivnih aktivnosti bio samo oko tri puta veći nego u prethodnom neizbornom periodu.\nIz TS traže zakonsko uređenje koje bi suzbilo funkcionersku kampanju i predlažu da se propiše šta je u kampanji dozvoljeno.\nPredsednik TS Vladimir Goati rekao je da su beogradski izbori po obliku, formi i načinu – lokalni izbori, ali da su zapravo više od toga.\n"Dobijanje Beograda na izborima za svaku od strana značiće poen i veliki korak napred za naredne izbore", kazao je Goati i ponovio da je potrebno da se vlast i opozicija dogovore o uslovima za vođenje predizborne kampanje, prenosi Euractiv.\nPredhodno Članice EU još bez dogovora o izborima za narednog predsednika Evropske komisije\nSledeće VOICE: Država toleriše šarlatane koji “leče” varikinom\nUNFPA: Srbija među zemaljama sa najizraženijom depopulacijom\nBeograd, 17. oktobar 2018. – Globalni trend manjih porodica ogleda reproduktivne izb…\nEEA: Zagađenje evropskih voda živom dostiglo alarmantne razmere\nBeograd, 15. oktobar 2018. – Podaci Evropske agencije za životnu sredinu (EEA)…\nTop Tags OCD evropske integracije Politika mediji Pravosuđe vladavina prava Srbija i Evropska unija Civilno društvo lokalna samouprava konkurs Evropska unija Društvo Vlada Republike Srbije mladi Evropska komisija


RTCG - Radio Televizija Crne Gore - Nacionalni javni servis :: Kulturna galaksija :: Potpisati sporazum o saradnji sa Meksikom\nU OBLASTI KULTURE 29. 11. 2019. 21:14 >> 21:11 0\nProstor za saradnju Crne Gore i Meksika postoji i trebalo bi inicirati potpisivanje sporazuma o saradnji u oblasti kulture u cilju uspostavljanja regulatornog mehanizma za razmjenu programa u segmentima kulturno-umjetničkog stvaralaštva, kazao je resorni ministar Aleksandar Bogdanović.\nOn je, na sastanku sa ambasadorom Meksika u Crnoj Gori Markom Antonijem Garsijom Blankom, naglasio je da će biti učinjeni dodatni napori za povezivanje institucija dvije države u oblasti kinematografije, muzike, plesa i vizuelnih umjetnosti, kao potencijalnih oblasti od obostranog interesa.\nGovoreći o potencijalnom partnerstvu Crne Gore i Meksika u oblasti kulture, Bogdanović je kazao da prostor za saradnju postoji.\n“U tom kontekstu trebalo bi inicirati potpisivanje Sporazuma o saradnji u oblasti kulture u cilju uspostavljanja regulatornog mehanizma za razmjenu programa u svim segmentima kulturno-umjetničkog stvaralaštva, kulturne baštine i kreativnih industrija”, rekao je on.\nBlanko je istakao da Meksiko već duže podržava projekte u zemljama regiona putem aktivnosti Meksičke agencije za razvoj međunarodne saradnje.\nOn je dodao da kultura predstavlja jedno od primarnih polja međudržavne saradnje, što, kako je naglasio, može u budućnosti biti i spona između Crne Gore i Meksika.\nBlanko je podsjetio da Meksiko ima izuzetno razvijenu filmsku industriju, ali i da su radovi brojnih meksičkih filmskih radnika posebno zapaženi na globalnom nivou, te da postoji veliki potencijal za direktnu saradnju u toj oblasti.\nBogdanović je, kako su kazali iz Ministarstva kulture, predstavio Blanku ključne aktivnosti i programe tog resora i djelatnost crnogorskih umjetnika.\nSagovornici su zaključili da osnova za saradnju već postoji i da je potrebno dodatno razmotriti u narednom periodu.\nMinistarstvo kulture Aleksandar Bogdanović Crna Gora - Meksiko


NESREĆA U KINI Eksplozija u rudniku uglja, 33 rudara zarobljeno pod zemljom\n31.10.2016. 09:26 > 14:54\nU kineskom rudniku uglja u Čungćingu, dogodila se eksplozija gasa u kojoj je poginulo 15 rudara, dok se 18 vodi kao nestali, prenela je kineska agencija Sinhua.\nAgencija Sinhua navodi da se ne zna u kakvom su stanju rudari ispod zemlje.\nEksplozija se dogodila u rudniku u regionu Čongćing nešto pred podne, javlja ista agencija, pozivajući se na lokalne zvaničnike.\nU rudnicima u Kini često dolazi do nesreća, iako su poboljšanja na polju bezbednosti i zatvaranje malih, opasnih rudnika smanjili stopu smrtnosti proteklih godina, navodi AP.\nKina je najveći proizvodjač i potrošač uglja u svetu, ali je najavila planove da će zatvoriti više od 1.000 zastarelih rudnika, dodaje američka agencija.\nSrušio se hotel u Kini: Jedna osoba stradala, sedam povređeno, dok se deset vodi kao NESTALO (VIDEO)\nNESREĆA U RUDNIKU U eksploziji tokom iskopavanja uglja poginule dve osobe, za šest se traga\nŠvedska će ponuditi treću dozu vakcine protiv korona virusa dodatnim grupama stanovništva, saopštila je ministarka zdravlja Lena Halengren.\nTalibani tvrde da su SAD dronovima povredili njihov vazdušni prostor\nTalibani su danas optužili Sjedinjene Američke Države da su njihove bespilotne leteleice povredile vazdušni prostor Avganistana.


Dobra vest za povrtare sa juga: Država će izgraditi hladnjaču u Leskovcu - Agro saveti\nNaslovna Aktuelnosti Dobra vest za povrtare sa juga: Država će izgraditi hladnjaču u Leskovcu\nLeskovac će dobiti hladnjaču za skladištenje viškova proizvoda. Hladnjača će se nalaziti u „Zelenoj zoni“, a biće u vlasništvu države. Cilj je da poljoprivredni proizvođači imaju gde da smeste viškove svojih proizvoda i sačekaju bolju cenu. Vlada Srbije finansiraće deo ovog projekta i tako dati doprinos sigurnom plasmanu povrća.\n„Došao sam u Leskovac sa gotovim rešenjem koje ću predstaviti proizvođačima paradajza, a nakon našeg razgovara u vreme kada je bilo problema sa cenom ovog povrća u julu ove godine. Gradićemo hladnjaču za skladištenje viškova proizvoda, a objekat ćemo, na određeno vreme, ustupiti na upravljanje ovdašnjim povrtarima“, kazao je Branislav Nedimović, ministar poljoprivrede, šumarstva i vodoprivrede tokom nenajavljene posete gradu na Veternici.\nPodsećamo, povrtari sa juga zemlje letos su u nekoliko navrata besplatno delili paradajz građanima da ga ne bi bacili, nezadovoljni cenom ove povrtarske kulture koja se u prodaji na veliko kretala od 10 do 25 dinara. I pored niske cene, zbog zasićenog tržišta sa paradajzom, nije bilo ni kupaca paradajza sa juga Srbije.\nPROČITAJTE I... 7 BESPLATNIH PRIHRANA za biljke direktno IZ vaše KUHINJE\nPrethodni tekstInformacije o konkursima i putem Viber grupe Ministarstva poljoprivrede\nSledeći tekstMladi bračni par iz grada rešio da gradi život na selu-izabrali ovčarstvo


haos – Aura\nDnevni horoskop za 2. februar 2018: Rak bi se nenadano mogao opariti, Škorpijama ni malo prijatne tenzije na poslu, a ko će se izvinjavati pred kraj dana?\nKomentari isključeni za Dnevni horoskop za 2. februar 2018: Rak bi se nenadano mogao opariti, Škorpijama ni malo prijatne tenzije na poslu, a ko će se izvinjavati pred kraj dana?\nZvijezde kao da najavljuju haos petak, 2. februar. Zato bi bilo do0bro da svi danas budete što prisebniji I odgovorniji. Danas sve slobodne duše mogu naići na sebi srodnu dušu na krajnje neočekivanom mjestu, može to biti pred kućom, u prolazu, kraj kioska, zato budite spremni… OVAN POSAO – Okolina pozitivno reaguje na vaše ideje, ali nemojte previše isticati svoj ...\nKomentari isključeni za Lunarni haos i pomračenje: Plavi i krvavi mjesec u istom danu, a to će posebno pogoditi ove znakove!\nIako će 31. januar 2018. i te kako imati uticaj na sve, posebno će pogoditi Bika, Škorpiju, Lava…. Posljednjeg dana u januaru 2018. godine stiže nam pomračenje Mjeseca, ali ova lunarna eklipsa biće nešto drugačija u odnosu na ostale. Naime, 31. januara pun Mjesec biće i “plav” i “krvav” istovremeno, kako to astrolozi popularno nazivaju. “Plavi” jer je drugi pun ...\nSaobraćajno ludilo: Pogledajte na šta su ličile ulice San Franciska prije saobraćajnih pravila\nKomentari isključeni za Saobraćajno ludilo: Pogledajte na šta su ličile ulice San Franciska prije saobraćajnih pravila\nSaobraćajna pravila predstavljaju niz propisa – jedinstvenih pravila, kojima se reguliše ponašanje učesnika u saobraćaju kako bi se saobraćaj sigurno i nesmetano odvijao. Pravila saobraćaja, između ostalog, rješavaju razne moguće konfliktne situacije u saobraćaju na putevima, koje mogu nastati među učesnicima u saobraćaju. Na primjer, u situaciji gde se rješava prvenstvo prolaza učesnika u saobraćaju na raskrsnici. Upravo, ta pravila ...


Gojas - Atletiko Mineiro\nPonedeljak, 29/07 - Fudbal, Brazil, Brazileiro Serija A\n29/07Goiás vs Atletiko Mineiro1X2tip: 2\nU nedelju se igraju preostali mečevi brazilskog šampionata, a ovog puta smo za vas izdvojili duel između Gojasa i Atletiko Mineira. Meč između ove dve ekipe je zakazan za ponedeljak u 00:00.\nKada se sve sabere i oduzme, sigurno je da svi navijači Gojasa mogu da budu prezadovoljni sa onim što njihovi fudbaleri prikazuju ove sezone. Naime, ova simpatična ekipa trenutno zauzima odlično deveto mesto, što je zaista dobro, pošto je glavna ambicija ove ekipe opstanak u ligi. U prošlom kolu je Gojas remizirao na gostovanju kod poslednje plasiranog Avaia, a taj susret je završen bez golova. U poslednjih pet mečeva, Gojas je zabeležio dve pobede, dva poraza, i taj pomenuti remi u prošlom kolu, što je pokazatelj da ova ekipa igra promenljivo u poslednje vreme.\nI fudbaleri Atletiko Mineira pružaju dosta dobre partije ove sezone, a to najbolje pokazuje i tabela brazilske Serije A, pošto se Mineiro u ovom trenutku nalazi na izuzetno visokom četvrtom mestu. U poslednjih pet mečeva ova ekipa igra dosta dobro, pa su tako doživeli samo jedan poraz, uz dve pobede i dva remija. U prošlom kolu je Atletiko Mineiro odigrao jedan fantastičan meč ali su ipak remizirali na svom terenu protiv Fortaleze, iako su imali prednost od dva gola razlike, ali su dozvolili gostima da dođu do poravnanja. Svakako treba istaći da je domaća ekipa imala i penal za pobedu, ali ga nisu iskoristili.\nGojas igra iznad svih očekivanja i trenutno su dosta visoko kotirani na tabeli. Sa druge strane, Atletiko Mineiro pruža sjajne partije i zauzimaju četvrto mesto koje naredne sezone donosi plasman u Kopa Libertadores što je svakako glavni cilj ove ekipe. Dosta dobro Atletiko Mineiro igra i na gostovanjima, pa im najviše zbog toga i dajemo prednost u ovom susretu i predlažemo vam da odigrate 2 koju kladionica Bet365 plaća sa fantastičnom kvotom 2.75.


Atarski put, koji treba da poveže Starčevo i Ivanovo tucanikom u dužini od oko sedam kilometara, (ne)očekivano, još uvek je “na ledu“.\nNaime, polovinom godine Grad Pančevo je raspisao javnu nabavku za ovaj posao ali je ona, kao i mnoge u poslednjih nekoliko godina od kako se radi po novim propisima - zaustavljena. Preduzeće koje nije dobilo posao, požalilo se Agenciji za zaštitu ponuđača, tako da će se sada izgubiti nekoliko meseci koliko je potrebno da ovaj republički organ izvrši arbitražu da li je žalba osnovana.\nStoji i projektovanje rekonstrukcije parka i sportske hale u našem mestu ali iz drugih razloga. Javno preduzeće “Direkcija za izgradnju i uređenje Pančeva“, od 1. avgusta ove godine prestalo je da postoji. Ovo preduzeće vodilo je oba posla, pa se sada “juri“ kako bi se obezbedio kontinuirani nastavak i završetak ovih projektovanja. U Mesnoj zajednici kazu da im je to glavni prioritet i da će se u narednom periodu posvetiti isključivo rešavanju ovih problema.\nIma i pozitivnih vesti a one se tiču daljeg projektovanja rekonstrukcije i proširenja ulica u Starčevu. Mesna zajednica se opredelila da projektuje još dve ulice: Vinogradsku i Novosadsku, i to ide po planu. Pored toga, u ormarima Mesne zajednice već se nalaze gotovi projekti za rekonstrukciju Ulice Kestenova, Proletnje, Vojvođanske, dela Baštenske ulice (iza Škole)...


Bivša predsednica američkih Federalnih rezervi (FED) Dženet Jelen smatra da će pandemija korona virusa naneti ekonomiji SAD apsolutno šokantne štete u predstojećim mesecima.\n"Ovo je ogroman, razorni udarac bez presedana", izjavila je Jelen za CNBC, dodajući da stopa nezaposlenosti u zemlji verovatno već iznosi 12 ili 13 procenata i ide naviše jer milioni Amerikanaca svake nedelje ostaju bez posla.\nOna je navela da će bruto domaći proizvod SAD najviše biti pogođen od aprila do juna, procenjujući da će privredni pad u drugom kvartalu iznositi čak 30 procenata.\nJelen je izrazila izvesnu sumnju da će privredni oporavak u SAD biti u obliku latiničnog slova V, što znači da će nakon oštrog pada uslediti agresivan rast kada preduzeća ponovo pokrenu aktivnost nakon pandemije korona virusa, ali nije potpuno odbacila takav mogući scenario.\nSve zavisi od toga kolika će biti šteta i koliko će vremema privredna aktivnost biti ugašena, onako kako je to sada, rekla je Jelen.\nOd toga će, kako dodaje, zavisiti da li će poslodavci moći brzo da vrate radnike na posao i da li će finansije potrošača biti takve da mogu da se vrate potrošnji jednom kada mere socijalnog distanciranja budu ukinute.\nŠto bude veća šteta, veća je i verovatnoća da će oporavak biti u obliku latiničnog slova 'U' (pad praćen kratkom stagnacijom i oporavkom), ili u obliku slova 'L' (pad nakon kojeg sledi duža stagnacija), zaključila je Jelen.